Relcio Uh Thawng Tha Ralhrang Minung 20 An Thih Nak Kong Lam Tawi – Chintanbo\nLashio- Muse lam ah civil motor hmang in a thli in a umkal mi ralhraang hna cu PDF tangti phu komh nih an kah hna i ralhraang 20 an thi, PDF 2 nih an nunnak an pek ve.\nMay 12, 2022 Shan ramkulh chaklei, Muse peng Lashio-Muse motor lam ah civil motor in a thli in a umkal mi council ralhraang pawl cu PDF tangti phu komh nih an kah hna i ralhraang 20 an thi, PDF lei 2 an thi ve tiah People Security And defence Army – Muse nih thawng an thanh.\nRalhraang lei a thi mi 20 le hliamhma tuar 4 an um. Kanmah lei in pahnih an thi i pathum hliamhma tuar an um tiah PSDA chungtel pakhat nih Khit Thit Media ah a chim.\nRelchap, Myanmar Defense Force(MDF) nih vanlei ralvennak, rifle 6.6 kuan hmang mi, hmunhlat kahnak ah hmanmi rifle phunkhat kan ser mi cu a hlawhtling cang, tiah cathanh an chuah. Vanlawng kahnak taktak bantuk in a thawng mi cu a si lo nain, ṭhathnemnak tampi a ngei, tiah an chim.\nZeitluk hlat tiang dah a kah khawh cu fiang tein chim awk a ṭha rih lo. Zeiruang ah ti ah cun zei tluk tiang a kah khawh kan chim ahcun cunak hlat sang in vanlawng an zuang sual lai. 1km nak sang tinh mi hmun cu ṭha tein a kah khawh, hi hriamthil hi voi tampi zohchunhnak tuah in a tlamtlin hnu ah kan langhter mi a si,” tiah Myanmar Defense Force(MDF) in ṭuanvo ngeitu pakhat nih a chim.\nKan ser mi hriam cu vanlawng kahnak taktak bantuk in a thawng lo na in, hriamthil tampi he hmunkip in ṭan khawh ahcun a ṭhawng mi hriam a si kho, tiah a chim chap.\nMagwe Ramṭhen ah SAC Ralkap Bomb Puah An Tong I 35 An Thi: Magwe ramṭhen, Myine peng, Gaitawmah khua lei ah rallam a sial mi SAC ralkap hna cu nihin May 12 zaanlei ah bomb puahhnawh an tong i, ralkap 35 an thi, tiah theih a si. SAC ralkap motor 7 le minung thazaang 150 hrawng nih zulh mi rallam sialtu hna cu Myine peng le Poah peng aa tonnak Netat khua pawng an phak, an i dinh lio ah bomb puahhnawh an si, tiah Myaing PDF in ṭuanvo ngeitu nih a chim.\nKahdohnak ah meithal zunkhat hmanh kan puah lo nain SAC ralkap 35 hrawng an thi, a hlankan te timhtuahnak in bomb puahhnawh an si, bomb puahhnawh an ton hnu ah motor 2 in ruak cu an thiar hna, tiah ṭuanvo ngeitu nih cun a chim chap.


Iraq Ralkap Nih IS Ralhrang 22 An Thah Hna - Ramleng Chinmi\nHomeThawngpangIraq Ralkap Nih IS Ralhrang 22 An Thah Hna\nIraq Ralkap Nih IS Ralhrang 22 An Thah Hna\nIraq, Nineveh pengkulh ah Iraq ralkap nih IS ralhrang thianhhlimhnak an tuah, ralhrang ceilak an rak um rih. A kilken ah ai thup mi IS ralhrang pawl cu Iraq ralkap nih an phomh ciammam hna i ralhrang 22 bak an thah khawh hna tiah Iraq ralbawi pakhat nih a chim.\nIraq ramchungah IS ralhrang kan tei cang hna tiah Iraq president nih vawlei pi theih in thawng a rak thanh cang ko nain a kenkip lo ah bu fa tete in ralhrang an rak tampi rih. Cu hna pawl cu Iraq ralkap nih thianhhlimhnak an tuah hna i a tubantuk in ralhrang 22 an thah hna hi a si.\nKan hnuzarh ahkhan Nineveh pengkulh tthiam ah IS ralhrang 6 an rak tlaih hna, cu chungah nu pakhat zong ai tel. Cu hnu nithum a rauh hnu ah a tubantuk in Iraq ralkap nih ralhrang thianhhlimhnak an tuah hna hi a si tiah Iraq’s Interior Ministry nih a chim.


Ngeihchiat Nak Thawng. – Kawltu Team\nNgeihchiat Nak Thawng.\nA poi kho taktak. Hi bantuk thawngpang chia theih cu ngeih a chia tuk hring hran ko. Kawlram Tahan Khua pawngte ummi Kanan khua mi Pu.Lalven nih mual aa kan liam tak. Hi ngeihchiatnak thawng hi Maroa Tahan nih a van langhter mi kan van share chin mi a si. A tanglei bantuk hin Maroa Tahan nih a van langhter.\nKANAN ZUALKO [Myanmar]\nHming : Lalvena (Mavena)\nKum : 62\nThih ni : October 23, 2020 Zirtawpni chhun 12:15\nVui hun : October 24, 2020. Inrinni zing 8:30\nPu Mavena tia hriat lar, Pu Lalvena chuan vawiin dar 12:15 khan leia a hmangaihte ṭhenin chatuan hmun a pansan ta.\nNaktuk October 24, Inrinni zing dar 8:30-ah vui a ni ang.” tiah a langhter. A poi bak ko. Hi bantuk in Chinmi chungah thihnak kan tong than hi a poi tuk hring hran. Bawipa nih mithi chungkhar hnem hram hna seh.\nCredit : Maroa Tahan\n← Cu Tluk Kan Lainu Ningzak Hngalh Lo Cu Dah.(Video He)\nTuni Khan Falam Khua thil Cangmi Cu Tih A Nung Kho Tak Tak. →


Zualko: US ah Mitthi kan ngei. (RIP) – Kawltu Team\nZualko: US ah Mitthi kan ngei. (RIP)\nDecember 24, 2020 December 24, 2020 Pu Tawn Mang\nBawi Khrih ah dawtmi nulepa ulenau hna,Kan hawi dawt Vaal Andrew Bawimang Sawmhal nih ruah lo tuk in mual a kan liamtaak nak ruang ah ngaih a kan chiatpitu le thla a kan campiaktu nan dihlak cung ah lawmhnak chim cawk lo kan ngei.\nA si khawh ahcun Christmas Ni hlan ah ruak i fimfawl kho ding in chungkhar duhnak a um ca ah, Marion County Corona’s Office le Funeral Home lei nih a si khawh chung in an kan bawmh i, thaizing December 24, 2020 (Thursday) ah a ruak cu thlan tla kho ding in tlam a tling. Cucaah, tuzan tthutpinak le thaizing Funeral Service cu a tanglei ningin a si lai.\nThutpi Zan: December 23, 2020 (Wednesday),A caan: 6:00pm – 8:00pm,A hmun: ICBC Biakinn,Ruak Thlah Ni: December 24, 2020 (Thursday),Ruak zoh caan: 9:00am – 9:30am\nPumhnak service: 9:30am – 11:00am,Thlahhmun program: 11:00am – 12:00pm,Thlanhmun: Calvary Cemetery,NB: December 24, 2020 ni cu Christmas Eve a si cang ca ah chun tiang lawnglawng thlanhmun on ding a si. Cucaah thaizing cu voi dang tawn nakin tuan deuh ah pumh caan thawk a si lai. Ngaihchiatpi buin,,Pastor Lal Cung Awi,ICBC\nLive ruak thlahnak program a tanglei ah zoh khawh a si.\nRelchap:- Iran hi a leksuai tuk cang, US nih faktukin a thuat te lai.\nIran nih kum 2020 chungah a voithumnak US Embassy nizan ah kha a kah than i, a thimi le hliam tuarmi belte a tu tiangah cun theih asi rih lo tiah media nih an langh ter.\nTukum 2020 chung ah hin Iran nih hin US embassy hi January 7-8, November 18 le December ni 20 nizan ah khan Rocket pariat hmangin a kah than tiah thawng theih asi. Hi thil ruangah hin Mike Pompeo nih cun Iran nih hi thil thalo tuah tu hna hi an thiltuahman cu an hmuh ve hrimhrim lai tiah biatak tein a van au ve. Hi tiin Mike nih a chim lio ah hin Iran nihcun a ralkap hna cu raltu dingin timhtuahnak a neih ter thluahmah ve hna tiah tarlangh asi fawn.US le Iran ram karlak hi General Kasam Soleimani an kah nak thok khan cun boruak a tha kho thai ti loh tiah theih asi. Zeitindah hi ram pahnih hna karlak boruak hi asi te lai ti cu vawlei pumpi nih an cuanh peng mi asi. Mah tiin US he an karlak boruak asi lio ah hin US rallian Russia le China hna cu Iran nih hin hawitha ah ai ser cang hna tiah theih asi.\n← Salai Lairamthang nih Democratic Party cu Fak tak tak in a Phomh hna\nUS Bawmhnak ‘Stimulus Check’ Kong ah Trump nih Tampi Kaiter a Timh Than Cang →


Patthawng Uk Ling Thang Biachim Cu Uar Um Kho Taktak – Chin World News Evening\nPatthawng Uk Ling Thang Biachim Cu Uar Um Kho Taktak\nJanuary 20, 2020 January 20, 2020 Salai Van Sport\nAhma sa bik ah Ka paih nak ah thaa a ka pe zungzal mi le a hmun in ra mi le online a rak kan zoh tu vial te nan zapi cung kalawm pathian nih i den khawn nak in a kan kham! Kan lai paih hi keimah nih ka huam ka duh mi a si mah caah ka din rih lai lo paih nak poah ah nuam ten i tel khawh peng ka zuam rih ko lai. Thaa nan kan pek nak thawng in kan lai paih hi a thang cho chin lengmang.\nCPC sung lawi ta tak in a kan tuah piak tu ka u le nan cung ah kalawm tuk fawn hmailei zong ah sung lawi chin leng mang in kan zuam piak hram rih ko uh! Kakawi Rung Lian Ceu zong kan lawmh pi tuk kanmah chan ah cun a thawng bik na si al awk um lo hmailei zong ah kan paih pi leng mang rih kan laipaih kan than cho chin ter hna lai. Mah vial si rih seh lai paih thaa pe tu nan dih lak cung ah kalawm Credit: Uk Ling Thang\nRelchih: Federal Democracy Tirawl cu Justice, Equality le Liberty ansi. Taksa Thinlung Thlarau cu Thenkhawh an si lo btkin Federal Democracy Biapi bik le Azici bik tiah azumh mi Cozah, Party le Hruaitu cu Justice “Dinfelnak or Tazahmiatazi” Equaily le Liberty phun 3 he then khawh asi velo. Hi phun 3 he aathen in Democracy a kal pi mi cu Adeu le depde an si. UN pi nih hin Hi Phun thum hna “Justice Equality Liberty” hi a ven i akilkam a huhim i a khumzual hna. Cu btk lei UN riantuan nak ah mit in hmuh khawh mi hna cu Nuhrin covo Genocide Forty RIghts FFM Child rights Women Rihgts “CEDAW” UNDRIP “Kokek miphun hna covo timi United Nations Declaration on Rihgts of Indegenous People” tbk ah hin an langh ve.\nUN Nuhrin covo kong ah kawlram he pehtlaih in riantuan tu le Nawlngeih biktu Ms. Yang Hee Lee asi. Kawlram Lut nak nawl NLD cozah nih an pek lo. Hi ruang ah ICJ ah Provision Measure kha an hal nak hna asi. Kawlram ah lut nak nawl cu mipi cozah kan timi Federal abiapi atimi, Tulio cozah nih akhap. Tlangcung mi hna cung ah Nuhrin covo buar nak le adang tinvo-covo buarnak vialte kha khawmsuat ding in UN le Security Council nih “Kawlram Hlutdaw nakin alet 100 in cungnung dueh mi le asang deuh mi nih” Nawl an pe mi asi.\nBangladesh le India lei tu in a lut lai. Kawlram he a nainiam mi hna sin ah Biahal nak le cazin khawmsuat nak atuah lai. Cu hnu ah UN le Security Council ah a chuah pi te lai. Chin mi zong nih chin mi harsat nak, thihloh ngeihchiat nak, aphunphun a tonmi “Rakhine ram um chin mi telin” hi kanpi sin ah chuah pi i zuam ve ding asi ko lo maw? Kawlram nih lutnak nawl an pe lo caah Genocide le Nuhrin covo hi a buar hrim hrim caah asi tiah an zumh lo chin nak tu asi. ICJ ah a zei tin a va si hmanh ah Security Councip ah chuahpi asi thiam ko lai Kawlram cu.\nFederal abiapit tuk. Federal in kan kal lai ticu Vawlei pi nih an zumh tilo. Ms Yang Hee Lee nih Kawlram lut lo in Bangladesh le India lei in Nuhrin covo le Genocide caah rian a tuan tik ah. Cucaah NLD nih 2020 mee hmuh nak caa lawng ah a zei poah hi an chimh mi asi. An tuah ballai lo tiah an ti phah hna micu asi. Cu caah Mipi hna kan chimh voihra kan phan Hranghring lawng asi peng ko lai hi.\nHakha Khuate Putu hna biaruahnak: Kapu Kan khua le Hakha meng zeizat aa hlat, Zing kal ah Meng 6 Zanlei sang kal ah Meng 12 ati btk in Ralkap le USDP chan lio Federal Meng 6 hrawnghrang lawng arak i hlat mi kha NLD chan ah Meng 12 tuin a let 2 hlat in chap tu kan si lehlam. Evan minthang pakhat pa cu Campaign adih Thai zing ah Zudawr alut I aacoh cuahmah lio ah a phungchimh nak in Apiangthar mipa nih ahmuh.\nZeitin Sazapa ahung ti vial ahkhin Vei aw sualnak cu atam tuk le aw hrial cawk asilo. Apah in pahchih law law ding asi ti asi. Kawlram cozah le An party zong nih phungning lo le Dundan loin Federal Democracy anpah chih law law cang ko hi! Hi vialte hi Ramkhel nak le Ramkhel Party lawng nih phisin le i hlihphuah khawh lawng asi. Cucaah aralai mi Thimh nak tan ahcun Mipi lungfim cikcek in Mee pe cang hna usih law! Saya Rung Kaw\nAtutan CND Hi Thantlang Khua Caah A Herh Taktak Mi


Tuzan Cu Chim Hau Lo In Esther A Tling Lai Ti Khawh A Si A Mak Lawlaw, A Hlasak Mi Hi Rak Zoh Cio Hmanh Uh (+Video) – CHINLAND TODAY NEWS\nTuzan Cu Chim Hau Lo In Esther A Tling Lai Ti Khawh A Si A Mak Lawlaw, A Hlasak Mi Hi Rak Zoh Cio Hmanh Uh (+Video)\nOctober 31, 2019 admin Chin News 0\nMyanmar Idol Season 4 Top Finalist zuam nak cu tuzan October 31 zan ah i zuam than a si i sunglawi taktak in puai a dih . Chin mi chung in kan naule minung pathum Esther,B Sum,Zaw Yee zong tlamtling tein an i zuam kho . minung 11 chung ah an mah pathum hlasak mi nih mi thinlung a tongh bik ko ti mi fiang tein a lang . Judge pawl zong an lung a tling taktak . Top 11 ah cun Judge pawl nawl ngeih nak lawng in a si ti lai lo i mipi Vote pek mi kha biakhiak tu a si cang lai caah mipi kan biapi taktak cang.\nTuzan zuam nak ah Esther Dawt Chin Sung nih Chin Singer Kawlram minthang a si mi “Mah Chaw Suh Khin” nih a rak sak mi “Ein Met Met Ung” ti mi hla in zuam nak ah a van performce i a vanb sak ciam mam cu uar lo awk te a rak tha hrim lo . voidang a lo lo a ral atha i mah le mah zumhnak zong tampi a ngei cang ti zong a lang ngai ngai . mipi thazang pek nak le thlacam piak nak thawng zong a si .\nA tang mi can zong ah biatak tein thazang pe rih ko hna u sih . Esther hi Chin Idol ah winner a hmu cang mi a si i laimi nih kan i zohchunh mi hlasakthiam mino te a si . a hmailei ah can tha tampi a ngei mi a si bantuk in tutan Myanmar Idol aa zuam nak ah hin mipi nih fak pi in dir pi hram hna u sih , kawl miphun lak ah Chin mi cawisang tu le min that ter tu sihram ko seh . a tanglei ah tuzan zuam nak i a sak mi hla kan rak chiah chih i a zoh rih lo mi zoh khawh than a si .\nRamdang Ah Ai Thawh Lai Ah A Nupi A Rak Kuh Mi Cu A Doghnak Bik A Si Lai Ti hrim A Rak i Ruah Ve lai Lo Mu (+Video)\nTuzan Zuamnak Ah “Phyo Phyo Kyaw Thein” Mithli Hnawt Cawk Lo in A Chiatu “Benjamin Sum ” Nih Ka Nu Na Dam Maw Timi Hla A Saknak (+Video)


Kawl Ralhrang Nih Malaysia ummi Kawlrammi Laak A Ngol Rih Lo! – Kawltu Team\nKawl Ralhrang Nih Malaysia ummi Kawlrammi Laak A Ngol Rih Lo!\nApril 20, 2021 April 20, 2021 Amon Ka Si\nKawl Ralhrang nih Kawlram Cozah uknak a laak hnu in Malaysia ummi Kawlram mi hna cu a laak thluahmah cang hna. Malaysia lei nawngeitu hna he bia an i ruah i Malaysia lei zong nih kuat ding in an rak cohlan hna. UN nih Malaysia cu Kawlram buainak a daih hlan lo kawlrammi Malaysia ah umter rih ko hna a rak ti nain a kuat tho tho hna .April 19 ah Malaysia um Kawlram mi 156 cu ralhrang cozah vanlawng he kawlram ah a voi 77 nak kuat/hruai an si.\nRelchap: Thongchuak Pa nih Hakha Khuathar ah Motorcycle a Fir Than.\nMotorcycle a rak fir ruang ah Kalay thonginn ah kum 2 a tla balmi pa Thawng Tha Lian (kum 25 hrawng) nih nihin zinglei sml. 7:00 hrawng ah Hakha Khuathar ah motorcycle aa zaampi tthan, tiah thawng kan theih.\nThawng Tha Lian hi Kalay thonginn in a chuah hnu ah Hakha Khuathar ah a rak phan i, Saya No Chum singinn ah Baibal a cawngmi ka si tiah Hakha Khuathar khuami pawl a hlen hna.\nKhuathar upa pakhat nih, “Saya No Chum Baibal sianginn ah a kaimi ka si a kan ti. Saya No Chum nih Hakha tiang a rak ka thlah i Vambai khua lei kal nakding ah motor ticket cawk ka herh, motorcycle rak ka hlan ta u tiah a kan ti. Kan lung ttha lo i motorcycle cu kan hlanh,” tiah The Chin Journal ah a chim.\nMotorcycle an hlanh hnu ah a rak chuak bal ti lo i, khuami nih an kawl tik ah Hakha Golf Club, Thantlang lei kalnak lam ah an vung tlaih khawh.\nThawng Tha Lian cu nihin zinglei sml. 9:00 hrawng ah Hakha palik nih sakhaan lei ah an kalpi cang, tiah a cunglei Khuathar upa nih a chim.\nCrd- The Chin Journal\n← Kan Laitlang Chungah Mah Bantuk Minung Kan Um hi Cu A Poi Tuk Ee.\nBan Ki Moon Nih ASEAN cu Kawlram Kongah mahti bak hin a forh hna! →\nTang 9 A Kai Liomi Pate Ralkap Nih An Kahthat!


NUG nih tuchun ralhrang chin ram ah a thi mi dihlak vawlei pi thei in an phuan cang – Lai Lungrawn Post\nNUG nih tuchun ralhrang chin ram ah a thi mi dihlak vawlei pi thei in an phuan cang\nSeptember 25, 2021 September 25, 2021 admin Thawngpang\nTedim Peng Kahdohnak Ah Ralbawi Pakhat Tel In Ralhrang 10 Leng An Thi. Chinram Tedim peng kahdohnak ah ralhrang lei in Bogyi rank pakhat tel in ralhrang 10 leng an thi tiah National Unity Government NUG nih a thanh.\nCDF pasal tha hna raltuk an kal lai ah pathian sin ah thlacam nak an ngei lio video\nSAC ralhrang nih hakha um cheukhat an thawl cang hna


Evan David Mang Hi : Holh Theihlo Co Duh Ruangah Ka Rak Thi Deng! – Chin 11 News\nEvan David Mang Hi : Holh Theihlo Co Duh Ruangah Ka Rak Thi Deng!\nLaimi phun caah Biaro cah:\n1. Holh theih lo le, 2. Prophet kong ah ralrin kan herh tuk.\n(a) Holh theih lo co duh ruang ah ka rak thi deng mang.\n1972 kum ah Saya Sang Bel cawnpiak nak in biatak tharnak (Born again) ka rak co. Biatak ah ka rak thar ko nain kan Lairam cu hlim ram in arak i tthang mi kan si caah ka thar hnu ah hlim ram in kum 6 chung ka rak um. Cu hlim ram ah arak kan cawnpiak tu cu Farrawn pu Za Thang, Caw Sui pa arak si. Holh theih lo hlâ arak sâ cêm tu cu Ruabuk Ttial cung le Vanzang Hrang Peng le Fom Par pa an rak si cem. Bia lei in akan cawnpiak tu cu Saya Sang Bel le Farrawn Za Thang an si cem. Hlim ram in kan kal caah Pu Za Thang nih a inn a hlut î a inn ah zân chiar kan rak lâm. Kan lâm ah hin a kual (rounding formation) in kan i hêl i, a zulh in kan i zul i, kan rak lâm hna. Holh theih lo hlâ an sak le bihling bawhlok in mah duh ciao poh in kan rak lâm. A cân ah kan i hêl kual. Cu ti kan lâm ah cun hla bia ruat bu in ka lâm câ ah hla sak lawng ah ka lâm hêl kual vê tawn. Cuti cun, kan lâm tik ah Lunglêr Sun Dang hi mi hawi can lo deuh lo asi i khawmh poh ah hawi laam poh i a laam peng ve mi asi cu ti asi ca ah Sun Dang he lnkan i chang peng. Cu ca ah ka lung a hring i laam lo in ka zoh hna cu ttuai duh mi an rak nei dih hna.Cu caah Nudang he kan i chang peng nak asi. Laam dih ah kan lawi hna i, ai tuai mi te te kha an i thlah hna i an hlei hlak in mang ttha an i ti hna i nutung le patung cu an i tthen.Cu ka hmuh cun ka laam duh sat ti lo na in kai khawm ve peng an laam i pei beng tu kasi.Holhtheihlo in hla an sak poh ah ka laam peng ve holh theihlo lam cu a nuam tuk a ka suai ca ah khawmh lai kai ngeih tuk ah ka kam tthuah nak hmanh in tual ah ka chak.Asi na in holh theihlo cu ka ngei lo.khua dang in Gospel a ra mi poh pu Za Thang in ah cun kan i khawm i khawmh dih in kan i lengkhawm i theih mi holh cun laam a nuamh lo tuk ca ah namber nei lo kha sa ko u ti i holhtheihlo hla sak i kan laam khawh ah kan khuk an kan bil ter i baan thir in Haleluiah tiah rang tak tak in an kan ti ter a rang deuh ah cun luiah ti in a chuak kan keng in an kan cumh i ttihhlah an kan ti.Co duh i khup bil nalak ah zeihmanh katih lo ka ti hna. Kaholh ka palh deuh le ngah an kan ti.Adang cu an ngah dih nain ka ngah kholo.Ziah ka ngah khawh lo tiah cun,cunglei in kalei control ding ah ka ruah culo cun ka lung si lo.Cutik ah nai uah tuk an ka ti i,ttuang hna ah vawisarih kalutaw an kaleh ter.Asi na in ka ngah hlei lo.Cutik ah pu Za Thang nih fianrial thlacam nak ah hal law nangah kolai a ka ti ca ah Khampat Siangin kam tlangsam bur cu kathla cam nak hmun an sidih na in ka ngah hlei lo cuchinchap ah holh theih lo hi van holh asi caah,holhtheihlo na neih lo ah vun napiangthar caah van cu nakai ko lai na in vanah mihrut nasi lai akati.Mihrut si cu kaduhlo caah namte kaa lak i, “tuzaan nazi hleihnih ah na kapek lo ah cun kaa cgun bak lai” tiah pathian ka challenge cang. Cu ka thlacam mi cu kapa nih atheih i a kati mi cu, “na molhcang” aka ti. Kapa cu, “Baptist u pa nasi thlarau kong cu nathei lai lo kati. Cuti in thla cu ka cam peng caah zanlai ah pastor Sang Bel ava kawh i kan in an phak ah anbia ka theih mi cu, “Mang Hi cu katuah lai a ti mi cu a tuah tak ko lai,” tiah ka pa nih ati ka theih.Saya Sang nih cun kawi hi napa nih fapa pa zei zat dah an ngeih hna? a kati panga kati. “Asi ah pakhat sa kah thiam asi, pakhat leithuan a thiam, pakhat mawttaw mong a thiam le na pa nih zei dah an pek hna lai?” aka ti. “Cu cu, hal a hau lo, Mawttaw mongh thiam cu mattaw, sa kah thiam cu meithal (gun) teh akan pek ko lai!” ka ti. “Cu pei asi cu, Thlarau thil pek cu tampi a um! Holh theih lo theng theng maw na duh bik? Ziah? Phungchim thiamnak pei an pek ko hi!” avan ka ti bak ah, “duak” tiah ka pemh phut ko. ‘Lomhnak bia’ tu kan chim tti hna. Pianthar kâ ah cun an chim mi poh zumh asi! Rak i chun in rak thi ning law, a dang nih cun, “Mang Hi a molh i, nâm in â chun i, athi” nan ka ti bak lai. Ka molh lo! Ka fim tuk na in cawnpiak nâk ruang ah thih khawh kan si. Kei zong ka rak thi deng mang! A deuh ma ceuh te khi asi.\nProphet kong ah biacah!!!\nA hlan ah hin Nazareth Zisuh Khrihfa bû kan rak si. Nazareth Zisuh Khrihfabû cu ၾကာအင္း ah an rak um ve. Adirh tu cu Ca Hluan Van Lian Thang pa arak si. An nih cu phungchim thiah a um lo. Zachariah pa hi prophet asi i, amah nih thla cam hma sat i, chim seh, ati mi lawng nih phung chim asi. ၾကာအင္း cu kan va phan i, Zachariah pa, an prophet nih, thla a cam hmasa i, “tlung hna seh, Pathian nih ati” ati ko. Pi Sui Nawn nih, “cam nolh! Na hrokhrawl” ati i, a cam nolh le a chim than mi cu, “ni khat lawng câm hna seh, ati” tthan, a êl tthan. A herh ah cun a herh tiang poh Pathian nih cun ati awk asi, ati i, Ca Hlun nih, Bible ah pei Peter cakuat ah, nikhat hi kum thongkhat bantuk asi, ati ko, cu câah aherh tiang poh câm ko uh, akan ti i nithum kan câm. Hro (scold) khawh let ter tthan khawh mi PROPHET kan tam tuk. Kei cu khual ka tlawng peng i prophet panga kan inn ah lan rak ra i sia in cawimawi hna seh tiah Pathian nih an ti hna an ka ti tiah kan nu nih phone aka chawnh. Ka leh mi cu kan mah cawi mawi akan fial ah cun ziah, kan mah akan chimh lo, ka zum lo. Pathian cu kan ngeih ve ko ttung, ka ti. Cawimawi cu a ttha tuk i kan cawi mawi ding asi ko. Asi na in, cawimawi akan fial ah cun Jesuh a ngeitu cu akan chimh ve ding asi.\nTlangkhua ah Thlarau hla a sa cem tu cu Pu Sang Hre asi. Pu Sang Hre cu kan bu ah alut i, holh theih lo hi kan bu cu kan uar tuk loh, ka van ti cu, holh theih lo hla tham cu a chuak mi poh kam sâ men ko lo hme maw, ati. Cu cu, Tahtlang ah Zai Thluai pa ka chimh i, ahman tuk a chuak mi poh sak men asi, ati ve Cu ti asi ah nan duh poh maw nan sak ne, ka ti. A aw a um i, khuang he â rem ning in a aw zulh te in kan sak men ko, ati. Van hla ah na ruat maw? Kati i, Van hla asi loh, duh le Lai holh, duh le zahau holh, duh le kala (India) holh cawh in a aw he ai rem ning in sak piak asi ati A aw thiam hmasat ahau. Hi ti ka chim tik ah, mi tthen khat nih cun Matthai 12:30 bia i lâk riangmang in Thlarau do hlah, Thlarau doh cu ngeithiam khawh si lo, nan ka ti kho. Bible a sullam (point) tak tak cu, Pâ chan ah pâ Pathian a zum lo mi zong Fapa zumh ah cun ngeihthiam nak caân a um rih. Fapa chan ah Fapa a zum lo mi zong thiangthlarau chan a um rih. Atu Grace period (velngeih nak chan) ah a zum lo mi cu ngeithiamnak caan a um ti lo. Kan Principal pa nih ati ve. Paul zong pianthar nak a doh i, hremnak leh hmah (ticket) zong à lak i, a hrem lio te ah a piangthar. Thlarau tak tak cu do ko law nang mah tu an tlaih lai. Do tting lo, ttanh ttung lo hi Pathian nih â ziak lo cem. Thlarau tak cu do tu poh a tlaih hna! HALLELUIA! Lai mi caah thluachuah si ko seh tiah thlacamnak he,\nEvan Mang Hi\nCredit: David Mang Hi


Thailand Ah Rianṭuan Ding I Kal Aa Tim Mi Zeimawzat Yangon Ah An Tlaih Hna! – Lai Lungrawn Post\nJanuary 20, 2022 January 20, 2022 admin Thawngpang\nThailand ram ah rianṭuan ding in phungning lo in kal aa tim mi minung 200 hrawng cu Yangon ah tlaih an si, tiah MOEAF thawngthanhnak in theih a si. An tlaih mi hna cu atu january thla 16 ah Shwedakung ရွှေတိဂုံ pagoda nichuah lei ah a um mi phungki sianginn ah puaisaa Broker 3 nih an umter hna. Minung dihlak 160 an si tiah theih a si. Cu bantuk in January 18 Dagon khuathar, 43 sang, Minyekyawswa lam ah a um mi inn pakhat ah minung 51 zong an tlaih hna.\nMi a khawmtu puaisa broker cu an tlai kho rih hna lo i tlaih an i zuam cuahmah lio a si, tiah theih a si. Rianṭuan ding in kal aa tim mi hi Ayeyawaddi ramṭhen, Paku le Nayphidaw in mino pawl an si tiah theih a si. Covid-19 zawtnak le ram buai ruangah ramchung rianṭuan ding a tlawmtuk cang i mino tamdeuh cu ramleng chuak in rianṭuan ding aa tim mi an tam, tiah theih a si.


Cozah Rian Tuan Mi Hna CDM A Tambik Cem An Si Cang Min Aung Hlaing Cu Akhuaruahhar Cang – Chin World News Evening\nCozah Rian Tuan Mi Hna CDM A Tambik Cem An Si Cang Min Aung Hlaing Cu Akhuaruahhar Cang. February 1 in ralhrang phu hna nih hramhram nawlngeihnak an lak hnu ah ralhrang uk duhlo cawlcanghnak CDM ah a tel mi cozah riantuan hna cu federal journal nih cazin an lak ning ah Chin ramkulh cozah riantuan tu hna dihlak minung 14,591 an si, ramkulh cio in CDM cawlcanghnak ah tambik a tel mi cu Chin ramkulh chung in an si tiah an langhter.\nChin ramkulh ah cozah riantu tu dihlak 20000 leng chung ah 14000 leng nih CDM cawlcanghnak ah an i tel caah zatuak in 72% leng a si. Chin ramkulh ah CDM lutmi hna chung in ngandamnak lei cozah riantuan tu an tam. Mindat ah cun atu tiang ah sizung zong tha tein hon khawh a si rih lo. Thazaang a tling tuk, a ruang cu Chin chung ah hin sibawi tampi an i tel, cheukhat cu Director reng zong an i tel. Cun zaang lek nak lei zong ah rampi min thatter tu hna zong an i tel.


Salai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna — Salai Ephraim Thawngpang\nSalai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna\nTiva hme tete cu a donghnak ah tivapi ah an va fonh thiamthiam ko. Tivapi ah ifonh lo ahcun zeitin dah ngafuan an kai khawh lai? tiah kum 2015 le 2016 thimnak lio ah NLD upa pawl nih an rak aupi. Tiva hme an kan ti. Cucu nizan ah kan u Sungsungpa Salai Lairamthang nih a van chuahpi than caah hitin ka leh hna.\nPakhatnak ah tiva hi zeitia khi dah a hme nan ti i zeitia khi dah a ngan nan ti? Chinwin tiva khi Irrawaddy ah aa fonh caah Chindwin kha a hme kan ti lai maw? Chinram i a ngan bik Kaladan tiva khi a hme maw a ngan dah? Khi tiva khi khoika tivapi hmanh ah aa fonh ttung lo. direct in pei Bengal rilipi ah a lut/peh colh ko cu. Theihtlei Laitlang tiva 80% cu Bawinu Tipi le Tio timi tiva ah an ifonh dih i Kaladan tiva tiah Paletwa ah a lut i cutin Bengal Rilipi ah an va lut dih ko. Khoika Kawlrawn tiva hmanh ah an i fon lo. Cubantuk in Matupi in a luangmi Lemro tiva zong direct in Bengal rili ah a lut ko. Tonzang in a luangmi Manipur (ruun) tiva lawng hi Laitlang tiva lakah Kawlrawn tiva he aa fonmi a si).\nCucaah “Chin party kha Kawl party ah an i peh/fonh thiamthiam lai” tiin na tahchunhmi hi azungzal caah a dik lomi asi.federal phung lebang um sehlaw aherh lo ah fonhnak ding a um lo. Parliamentary phung bangin a herh ahcun coalition government timi ttangti cozah cu tlangcung party nih Kawl aho party he paoh ser phung si ko. Cucu kan va peh hna tinak si lo. Mizoram Miphun Party simi MNF khi zeitik hmanh ah Vai(rawn) party sinah aa fon in aa peh ballo atu ah amah tein Mizoram cozah a tlaih ko khih.\nCun, “Lahva ah aa fonh lo ahcun Buva ah ngafuan a kai kho lailo” tiah an chimmi zong hi a poi taktakmi a si. (A chim zia zong an thiam thulh ka ti) . Bawm dawnh ramkhel policy theo. Cozah tlaitu party he kan i peh lo ahcun ngafuan a kai kho lailo, bawmh donh awk tha lailo i kan car lai, kanmah te in kan dir kho lo, tivapi cawm chom kan hau timi lungput cu (corrupted mindset) a si. Federal kan ngah hnu le dothlennak a dih hnu miphun ah kan hmin hnu ahcun a theipar ei caan a si cang lai caah khi tikah cun theihthiam khawh a si te ko lai.\nNihinni ah kan miphun nih kan khelmi miphun-mahte-khuahkhannak-nawl (self-determination) caah kan RAL nganbik cu Kawl mei tlaih le sin-um lungput, ahmin chom buhcung com chung lungput, hmuhtheihnak leikap rumro khua rak khan, ramkhel le miphun ah mit ralchiatnak le solhphelhnak bia rumro rak chim hi a si. ttihnung tukmi a si.\n‘Chin’ cu tiva hme maw si? Chin miphun in hrambunhmi party(CNLD), hriamtlai bu (CNF) hi a hme, a der kan ti ahcun cucu kan nganter in kan tthawnter lai maw, asiloah a ngandeuhmi le a tthawngdeuhmi buu leiah dah kan ttan kun lai, kan vaa ipeh kun lai? A ngan le a tthawng deuh le “a teitu ding zumhmi leikap paoh ttanh ding” timi lungput zong hi dirhmun ngeihlo pakhat a si ka ti ko hih.\nTagged Salai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna\nAung San Suu Kyi hi cu tlangcungmi a kan leirawltu nakin a kan dawtu, thleidannak ngei lo mi asi hrimhrim lai →\n← By Salai Khum: Atu Hnu Kum 30 Ah Cun Halkha Holhtu Tu Hi Chinram Holh Ah A Biapi Cem Te Lai


Gen- Min Aung Hlaing Nih Thongtla A Chuah Mi Hna,Konglam Ah Thonguk Bawi Nih Fianter Nak A Chim Ve Cang. – Chintanbo\nDr, Lian Hmung Sakhong Nih Ralkap Uknak Hriamnam Loin Kan Do Mi Hi Hmual Ngei Tuk Mi Si Tiin A Chim. T


Breaking News; Ralhrang pawl Tlangzar an Phan, Ramthlo Khua Miakpi in an Kah! – The Cherry Par\nBreaking News; Ralhrang pawl Tlangzar an Phan, Ramthlo Khua Miakpi in an Kah!\nSAC Ralhrang pawl Tlangzar an Phan, Ramthlo Khua Miakpi in an Kah\nNihin zaanlei sml. 4:00 hrawng ah SAC ralhrang pawl cu Tlangzar khua ah an phan i, Tlangzar he meng 2 a hlatnak Ramthlo khua lei ah miakpi in an kah len, tiah khuami nih an chim.\n← CNF/CNA nih dothlennak (revolution) an tuah chung ah “Laimi Kan ral nganbik”!\nRamthlo Baptist Biakinn le AG Biakinn ah SAC Ralhrang pawl Hmunhma an La →


LAIMI TAMPI UMNAK VICTORIA COVID-19 UPDATE LE RALRING AHAU MI – The Chinlung Post\nLAIMI TAMPI UMNAK VICTORIA COVID-19 UPDATE LE RALRING AHAU MI\nVictoria COVID-19 update. Muicawl in kan chim cang nain ca in kan hun tar than. Nizan Melbourne Nichuahlei Factory pakhat ah Coronavirus zawtnak hmuh a si caah kan hung lau cio hna. Tuchun ah tlamtling tein Testnak an I tuah cio cang. Hi hnu Ni 2/3 chungah result a fiang chom lai. Kan dam ko lai. Kan tha dih ko lai.\nTih tuk awk a si lo. Tlangrai pakhat a si ko. Mino thazaang thawng lebang ahcun Dam fawite a si. Nizan I a damlomi zong thinphan awk a um lo. A dam colh ko lai.Asinain ralring le fimkhur tein thutdir le nawlngaih cu kan Himnak le Damnak caah. atha bikmi a si.Ralrin awk tete.\nHmurhuhnak ( Mask) hman cio ding.A herh tuk lomi ah lengchuah lo ding. Lenkai chuahvah hrimhrin lo ding. Riantuan ruang, Eidin zalh, Ngandamnak ca Lamlen, Damlo ruang sii inn kal lawnglawng ah lengchuah ding. Dawr le herhhai ruang umkal tikah hawi le naih tuk in thut-dirh lo ding. Pe 5 hlat in um ding. Cumpi tbk in kan um sual ahcun Zawtnak hneksaknak tuah colh hrimhrim ding.\nKan damlo ah siseh, Zawtnak ngei he pehtlaihnak le lunghrinnak aum ahcun pawngkam ah thawngthanhnak tuah colh in hmundang te-ah i thlei hrimhrim ding. Kut tawl daithlan hrimhrim lo ding.Nihin tawngpangthar :Australia ahhin khoika state dah zawtnak a tam cem asi? Zeizatdah zawtnak ngei an si? Nihin ah zawtnak thar hmuhchapmi zeizatdah an si?\nNihin hi VIC state hi zawtnak a ngeimi hi 3,595 an si cang I NSW nak in a tam deuh cang. Australia ah zawtnak a ngei an tam cem kan si cang.Mizaw thar 216, Mizapi sinah hmur-huh hmannak ding zeitik dah a phanh lai? Mask 32 million cu ready in hmunkip ah phak ter a si lai. 2 million hi kan order thanmi a phan chom lai. Zeitindah kan phot hna lai, zei bantuk community sin ah dah kan phak ter lai ti cu hnu deuh ah kan in thanh than te hna lai.\nTulio an chim ngaimi ‘Remdesivir’ timi sii nih tulio zawtnak hi a khamh lai maw?COVID-19 zawtnak khamnak si loin, an zawt nganfah in tuar khawh deuhnak caah a si. Mahnih zawtnak a khamh in a dam ter lo. Mah belte mahsi hmannak nih a thimi a tlawmter deuh hna lai tiah ruah a si. Kum 90 minung tar pakhat cu a nunnak a liam than.\nRalkap (ADF ) le police pawl nih mizapi cu nawl an zul maw ti kha an kan ngiat cuahmah ko.Nawlzulh zuam cio ding kha chim hnawh chih peng kan si. Reference: Daniel Andrews, 2020. “ Latest press conference: COVID 19 update in Victoria State.Siaherhnak he, ACCEM: Credit: ACCEM\nNIZAN THIL CANG AN THANHMI CU LUNGRAWK TAKTAK ASI KO


Laitlang chung Siizung ah Cozah Siizung a kai mi he Private Siizung ah a kai mi he bawmh nak hal khawh a si. – Hakha Cherry\nLaitlang chung Siizung ah Cozah Siizung a kai mi he Private Siizung ah a kai mi he bawmh nak hal khawh a si.\nSave the Children nih Thantlang Peng rian tuan nak ah Pakhat ai tel mi mizaw zual Siizung kai mi bawmh nak (Emergency Referral Support)kan tuah mi cu caan kar lak rel rem lo nak ruang ah kan in pe kho hna lo . Kan hnu zarh thok in mizaw bawmh nak Kan pek than cang .Cu caah Nu naupawi he pehtlai mi zawt nak,kum nga tang hngakchia (Mah hi a biapi in kan bawmh mi a si ) Malaria ,TB zawtnak (TB cu Project kan tuan nak khua ca lawng a si lai) le a dang ruah lo pi in thih nak tiang a phan kho mi zawtnak ruang ah Siizung a kai mi nih zung ah bomh nak thoh khawh a si cang.\nJanuary 2021 thok in Siizung a kai mi poh nih rak hlat hlai khawh a si .Laitlang chung Siizung ah Cozah Siizung a kai mi he Private Siizung ah a kai mi he bawmh nak hal khawh a si.\nPrivate Siizung a kai mi nih cun sii nan cawk nak Voucher i ken ding a si lai (Sii cawk nak man pek chih kan in duh hna caah a si.\nZung nan rat tik ah MASK i hruk ding a si lai.\nNote: Siizung a kai mi zung ah a rak ra mi rel Rem lo nak ruang ah kan in pek khawh hna lo mi cung ah a ruah zia Kan thiam u law .. rak rat khawh a si cang.Kan I Lawm . Credit-Chin Chin Thantlang\nAdang relthan:Harnak hi Pathian Hmai Hmuhtertu A si. Tulio kan vawleipi boruak cu harsatnak, zawhfahnak, ttahaihramnak in a khat. COVID-19 nih vawlei a den i țah aihramnak aw a daih hlan ah Min Aung Hlaing nih tharul hmang in uknak a lak ruangah Kawlram cu mitthli nih a khuh lio a si. Ruah lo awk thalo cu, vawlei kan chuahchan hi tem-innak maw a si ne hnga ti a fawite. Hilio caan ah cun Buddhist zumhnak hi hlah maw vawlei ah minung kan si-canning taktak a si ko ti ruah a fawi. Zeicahtiah, annih nih cun, “ Nunnak hi harnak in a khat ti cu palh awk thalo a si.\nDuhtlinlonak, diriamhlonak hi vawlei ah a khah in a khat; cucu kan lung nih a duhmi kha tlin khawh ti ngaingai a um lo caah le, duhmi he hmanh thencheunak a chuahnak ram a si caah a si. Cu a si caah ngaihchiat mitthli tlaknak le zun tuarnak nih kan vawleipi hi a hngah in hngah. Nuamhnak ni kan cung ah a tlang kan ti ko bu hmanh ah caan sau a rau lo, mitthli nih a hun dawi colh. Kan nunnak ah tumruhmi a tam lengluang bantukin duhmi a tam. Nun nuamhnak, ngeihchiah tbk hna kha kan duh bantukin kan kawlhawl hna. Sinain adonghnak ahcun lunglawmhnak mitthli kha ngaihchiatnak mitthli ah a cang than ko. Hi kan tonmi hna hi cu duhhlei cuainak, hakkauhnak in a rami an si hna cucaah hi chungin kan luat khawhnak bik ding cu tlaihchan tukin duhnak kan ngeihmi kha hloh lawnglawng in kan luat kho lai. Cu kan tei khawh lo paoh ahcun harnak chungin kan luat bal lai lo” tiah an ti.\nAnnih (Buddhist) nih cun hakkauhnak tei khawh lawngah vawlei nun harnak in kan luat lai an ti. Sinain kannih Khrihfa nih cun harnak kan tonmi hna hi Pathian mithmai ceu dawh hmuhnak an si, amah he kan i pehltaihnak lam karhlan pitu a si kan ti. Zeicahtiah, Khrih Jesuh hrimhrim nih kan tuar hrimhrim lai kong kha a kan chimh ko, sinain cu harnak nih a kan tei lan lai lo zong kha biaro a kan vuihtak, zeicahtiah amah nih a kan teipiak cang. Cu a hngalthiammi Sarah Flower Adams nih cun, “harnak, ngaihchiatnak, zawtfahnak ka ton caan zong ah ka hla sung cu “Ka Pathian pawngah” ti a si zungzal ko. Zeicahtiah, kei ka caah cun nifa ka nun i Bawipa vailamtah tung put kha Pathian ka naihnak a si i harnak le thihnak thladem zong nihkhan Pathian lei ah an ka hruai. Vanmi hna rung ttum in mitthli he har caan ah an rak ka hnemh tikah Pathian lei ah an ka hruai. Donh cawklo a luangmi ka mitthli le ka ngaihchiatnak zong nih Pathian a ka naihter chin. Cucaah Pathian khuakhan ningin ka tonmi hna nih “Ka Pathian pawngah” ti hla dawh an ka pek a ti.\nSarah hi 1834 hrawng, London khuapi ah mipi nih uar ngaimi lemcang minthang a si. An sining le an dirhmun ruah ah sifah harsatnak chungah a lut kho lo ding, mi vanhai in a um kho lo ding hmuh in rak hmuh an si. Sinain thinphin zawtnak nih a chuahpi a nau, Eliza Flower a den tikah nun vansangau in an rak um. Vawlei sii lei thiamsang tampi an panh hna, an ngeihchiah tampi an dih, nain an damh kho hlei lo i a nunnak a liam. Cun cu hnu tlawmpal ah amah Sarah hrimhrim zong taksa damlo ruangah a nunnak a liam ve.\nA thih hlan ah Pathian thangtthatnak hla tampi a phuah, cu chungah Gen.28:11-19 chungah, “nun himnak ruah ah therphang lengmang in a zammi Jacob, Pathian he zanmang i bia an ruahnak, biakamnak tiang a pek i “Ka Pathian na si lai” a timi nih a nun a khuaih tuk tikah “Ka Pathian pawngah” timi hla a phuahnak hi a si. Cucaah kannih zong, kan nunnak ah harnak tampi kan tong ko lai, sunghzatlaknak tampi kan tong ko lai, zawtfahnak nih kan nun a den caan tampi ko lai, chungkhar khuasaknak kong ah lungrethei in kan um caan a tampi ko lai; sinain cu vialte cu Pathian lei ah kar an hlanpitu, a mithmai ceu dawh an hmuhtertu ah na hman thiam ahcun, na ti a hal hmanh ah na dar a cang lai lo. Chunglei hnangamnak in na khat lai i na hla sung cu “Ka Pathian pawngah” a si ve ko lai.Credit–\nSalai Cung Lian\nMipi runvennak caah phu an rak ser cio mi ka hmuh i thil tha ngai ah ka ruah ko.Aruang cu CNF / A adai thlan deuh ruang ah hi thil hi acang mi asi kho.


USA laipa:Saya Van nih’Keimah bantuk in laimi’Mifim nan um rilo a van tibak cang hi. – Lai Lungrawn Post\nDecember 20, 2020 December 20, 2020 admin Hmuhning\nLaimi tampi nih ca ka ttialmi kongah, le ka zumhnak le ka pommi kongah hehtiah nan ka doh i nan ka soisel len. Hnahnawhnak a phun2 nan ka pek. Cheukhat hoi hna cu facebook friend zong kan silo nan hehtiah comment in nan ka ti len. Minung cu ruahnak, zumhnak le pommi le ttanhmi cu neih phung cio a si ko nan cheukhat cu a herh lo tiang in nan luantuk. Nan chimmi le nan ruahnak pawl le laktlak lo lawngte an si. Mah hna pawl hi kan zoh tik hna ah hmailei nan lamthluan ah a tthangcho lo ding, hawi bang lo ding, mi hlawhtling lo ding, Khrihfa ttha zong si lem lo ding, Pathian thluachuah hmu lem lo ding, hruhnak lam a zul deuh ding, le bochan awktlak lo ding pawl deuh nan si. Nan zate cun kan ti ve bak hna lo. Nan cheuli ah cheuthum cu nan si. Nan nak in a zeilei poah tamdeuh ka thiam i tamdeuh tuk ka theih. Bible lei zongah siseh vawlei lei zongah siseh nan nak in tamtuk ka thiam i ka theih deuh.


Malaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap - Mizo Journal\nMalaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap\nMalaysia ram khuasa Myanmar mi pakhat cu leng a chuahnak ah a ngeihchun a phone le a phaisa bawm mifir nih an chuh i an tlik pi dih. Cubantuk a phone chuhtu a hun dawi hna lio ahcun zei a cang theilo in a um i a hun i tthangh ahcun PPUM sizung ihkhun cung tu ah a rak si cang.\nA phone le a phaisa bawm chuh a tongmi Myanmar pa a hawipa nih Malaysia ram hrambunh Myanmar mi chiatthat zohkhenhnak phu bawmh a hal hna. Cu hna phu nihcun sizung ah an va kal hnawh i an va ton. Amah chim ning ahcun mifir a dawinak hna ah tilu luannak chungah a tla sual i a ke a kiah chap caah tilu luannak ahcun mah hngallo in a rak um behnak hi asi.\nCuka hrawng aa chawkmi Malaysia rammi hna nih tilu luannak chung i mah hngallo i a it ko mi cu an rak hmuh manh caab palik an chawnh hna i palik nihcun ambulance an auh piak colh ve. A phaisa bawm fir piak a ton ruangah zeihmanh ID le passport tibantuk a ngeilo i a khup ruh a pelh pinah a ke zong a kiak chap rih.\nMyanmar mi chiatthat zohkhennak phu nihcun zeizat dah a dih lai tiah sibawi te an hal hna tikah operation tuah ahcun Rm30,000 hrawng a dih lai nak kong le atu tiang sizung a um man hmanh Rm 6,000 hrawng asi cangnak kong kha an rak chimh hna. Sibawi te nihcun a ke operation tuah lo ahcun tan piak a hau lai tiah an ti chap rih hna.\nHi kawlpa te hi Myanmar ram lei ummi hringtu a nu le a naule tete a cawmkengtu hna asi i hringtu a pa cu a um tilo. Cu ruang ahcun zeitin lei hmanh in Myanmar lei in cun bawmchantu a ngeih lo a fiang. Nifatin Myanmar mi chiatthat zohkhenhnak phu cu sizung lei nih phone an rak chawnh lengmang hna caah a hawile tangka Rm3,100 le Myanmar mi chiatthat zohkhenhnak phu nih Rm2,900 chuah piak in sizung in cun an chuah pi.\nMyanmar mi chiatthat zohkhenhnak phu nih a herh ning le kan si khawh tawk in kan bawmhchanh ko lai tiin ACTS ah an chiah chung. A hawile le Myanmar ummi a chungkhar hna tu nihcun Myanmar lei kir ko seh tiah an duh piak i amah zong nih cucu a duh tuk ve mi asi. Hi kawlpa hi a min an rak langhter lo nain Myanmar ram a umnak cu Rakhine ramtthen, Taung Gog peng La Moe Bu Shwe Maw khuate asi tiah theih asi.\nNawlnak:kan website ca ttial mi na website ah copy paste tuah piak lo dingin kan in nawl.\nBe the first to comment on "Malaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap"


Minung Maw Party Dah? “A Minung Zoh Hlah Uh A Party Zoh U” Hi Hi 2015 Election Ah NLD Nih An Aupi Ngaimi Si – Chin World News Evening\nMinung Maw Party Dah? “A Minung Zoh Hlah Uh A Party Zoh U” Hi Hi 2015 Election Ah NLD Nih An Aupi Ngaimi Si\nJuly 7, 2020 Salai Van Hmuhning\nMinung Maw Party Dah? “A minung zoh hlah uh a party zoh u”. Hi hi 2015 election ah NLD nih an aupi ngaimi si. Cu tik ah NLD tilawng aa citmi poah cu thimnak ah kawltung an phan dih. Cozah an vun ser, MP tam deuh cu rian an cawnnak ah caan a dih. Hluttaw an term cu internship bantuk in an dih ter. ASSK zong a lung dong ngai. A minung pawl an eihmuar, an fel lo tik ah phuah ahcun phuah dih ding phun in an um, zei maw zat cu phuah loin an dinh ter.\n2020 ahcun A minung zong zoh a party zong zoh ti kha a hau cang. Zei party dah kan zoh lai ti cun minung smart le quality tha a ngeimi party kha kan zoh awk si tiah ka ruah. NLD theng nih hin Zion hla a kan sak pi lai lo i USDP zong hi Babylon ah a kan hruaitu an si hlei ve lo. Chin Party zong nih miphun luatnak thantar a kan phun piak kho hlei lai lo, hriamnam ah an hmanmi minung an that lo poah cun.\nCu caah minung a fitmi le zapi zaran dotla simi a ngeimi party kha tanh ko usih. Minung nih party policy an thlen khawh an remh khawh. Plastic thawl in kan rawn zong a thawmi mitsur hang cu a thaw thiam ko. Lungvar cu zeibantuk in kan tuam zong ah lungvar si ko lai. Minung tha mi nih policy tha an chuahpi khawh. 2020 ahcun a minung zong zoh a party zong zoh a hau.Caṭialtu: Salai Lian Thawng Hnin\nCYOM: Pi Sui Doi Bawmhnak Cu Mizapi Tanpinak Thawngin RM 23,020 Pek Asi Cang\nFort Wayne FC Ah A Chuihmi US Laipa Bawi Uk Lian Uar A Um Taktak-VIDEO


Dallas Chin Baptist Church, 9850 Walnut Street, Dallas, TX (2021)\nHome > United States > Dallas, TX > Dallas Chin Baptist Church\nFree online math tutoring to elementary/middle school kids\nMy son is a junior in Frisco high school, TX. He and his friends want to provide out of school tutoring on zoom to the early grade kids in Math, SAT, or basic computer programming.\nIt is free of charge, on zoom.\nHopefully the kids who benefit may pay it forward in the future.\n2018 CE Christmas Present Exchange an tuahnak hmanthlak cheukhat kan Website ah zoh khawh an si.\nFilm a zoh duh mi caah Lusei hlawh in Salai Three Brothers website ah zoh kawh a si\n17 Christmas Ni Choir.\nDCBC PUMH CAAN (Sunday Service)\nNinga Zaan Sang Pumh (Friday Service)\n7:00-8:30pm DCBC KONGTAWI\nDallas Chin Baptist Church maivan ah na rak kan len caah kan i lawm.\nBawi Khrihfa min in kan in don i na k*tnem kan i tlaih! Na kan lennak thawng hin Bawipa a thawnnak k*tneh le keneh na hmuh khawh ve ding hi kan thlacamnak asi. Bawipa nih a k*t tthawng in lam in hruai ko seh. Na kan len caah kan i lawm. Nihin DCBC\n2011 ah dirhmi a si i nihin ahcun chungtel 700 kan hong phan cang! Malaysia, Kawlram, India lei le State dang in aa rak i tthial tharmi hna i tlangtlakn\nak lei ah siseh Kawlram lei mission rian ttuannak ah siseh heh tiah rian a ttuan (www.dcbcusa.org Mission Department ah zoh khawh asi). DCBC a dir hnawhchanmi cu mission rian ttuan asi i kawlram ah mission rian kaupi in kan tuan. DCBC chungtel hi State dang, a biana ah Louisiana lei, zongah an um, Texas ramkulh asimi San Antonio le Sherman zongah an um. Sherman chungtel hna cu thla khat ah voi 2 an mah tein pumhnak an ngei kho; Dallas zongah an rat khawh caan paoh ah an rak i pum. Cuve bantuk cun Dallas lei Khrihfa Upa, pastorte le mino hna zong nih kan va leng ve lengmang hna. Ram dang ara dingmi le State dang in a rak i tthial dingmi tuak tikah DCBC hi kan karh chin te ttheu lai tiah ruahchannak kan ngei. Pathian Khrihfabu asi bantukin amah lila nih lam a kan hruai cang bantuk in a ra laimi caan zongah a kan umpi lai tiah ka zumh.A herhnak paoh ah a tanglei hi chonh khawh an si:\nRev. Ngun Awi | Senior Pastor | 214-316-1721\nRev. Daniel That Lian | Assistant Pastor | 469-456-3538\nDavid Cungcin Thawng | Assistant Pastor | 469-360-2657\nRichard Ramkyi Cinzah | Office Secretary | 240-565-4869\n2021 DCBC Youth camp video.\nDallas Chin Baptist Church updated their business hours.\nDCBC youth camp : August 12-15.\n2021 DCBC YOUTH CAMP T-SHIRT\nKan tlangtaar: Johan 15:8\nCBCUSA MISSION SUNDAY\nGospel a kan tlawngtu Bethel Baptist Church Nubu Bawipa nih thluachuah pe ko hna seh.\nPhotos from Dallas Chin Baptist Church's post\nCongratulations to all Highschool and College graduates! We are proud of your accomplishment. We just can’t wait to see what your future brings.\nDCBC chungtel chung in tukum 2021 ah highschool le College graduates mi hna an si. Kan i lawmh pi hna. Bawipa nih nan i tinhnak ah tlamtling ter ko seh.\nEquipping the church for its mission. Min pek khawh a si rih.\nPathian nih kan Ann mission field rianttuannak thluachuah a kan pek i tukum 2021 chungah zumtu thar 200 hmuh ding in thlacamnak he kan i tinhmi chungah zumtu thar 43 nih tipilnak an ing cang. Bawipa min thantthat si ko seh!\nA voikhatnak CE Camp cu ni 4 te lawng a duh cang. Nulepa nan fale an i ready cang maw?\nTuni cu Mino Pumhnak le Thlacam Zan a si. Bawipa he caan hmang ve dingin kan sin sawm hna.\nTu zarh cu Worship Team music training kan ngei lai. Bawipa cu aw phun tling in thangthat usih.\nMarch Thla chung C.E events\nDallas Chin Baptist Church maivan ah na rak kan len caah kan i lawm. Bawi Khrihfa min in kan in don i na k*tnem kan i tlaih! Na kan lennak thawng hin Bawipa a thawnnak k*tneh le keneh na hmuh khawh ve ding hi kan thlacamnak asi. Bawipa nih a k*t tthawng in lam in hruai ko seh. Na kan len caah kan i lawm.\n2011 ah dirhmi a si i nihin ahcun chungtel 700 kan hong phan cang! Malaysia, Kawlram, India lei le State dang in aa rak i tthial tharmi hna i tlangtlaknak lei ah siseh Kawlram lei mission rian ttuannak ah siseh heh tiah rian a ttuan (www.dcbcusa.org Mission Department ah zoh khawh asi). DCBC a dir hnawhchanmi cu mission rian ttuan asi i kawlram ah mission rian kaupi in kan tuan.\nDCBC chungtel hi State dang, a biana ah Louisiana lei, zongah an um, Texas ramkulh asimi San Antonio le Sherman zongah an um. Sherman chungtel hna cu thla khat ah voi 2 an mah tein pumhnak an ngei kho; Dallas zongah an rat khawh caan paoh ah an rak i pum. Cuve bantuk cun Dallas lei Khrihfa Upa, pastorte le mino hna zong nih kan va leng ve lengmang hna.\nRam dang ara dingmi le State dang in a rak i tthial dingmi tuak tikah DCBC hi kan karh chin te ttheu lai tiah ruahchannak kan ngei. Pathian Khrihfabu asi bantukin amah lila nih lam a kan hruai cang bantuk in a ra laimi caan zongah a kan umpi lai tiah ka zumh.A herhnak paoh ah a tanglei hi chonh khawh an si:\nRev. D. That Lian | Assistant Pastor| 469-685-8354\nDavid Cungcin Thawng | Youth Director | 469-360-2657


Nupi, fapa le fanu hna angeih cang tikahcun anun atling cang tiah arak chimtu Aung La Nsang - Khuaruah Har News\nNupi, fapa le fanu hna angeih cang tikahcun anun atling cang tiah arak chimtu Aung La Nsang\nKawlram mipi hna nih zeitik can asizongah kan ihmainghalpi mi kawlram chuak vawleicung champion Aung La Nsang cu adawtmi anupi, afapa le afanu hna hecun ramleng ah chungkhar nuamtuk mi chungah khua an sa hna. Aung La Nsang nih arak nghar tukmi fanu dawhte le duh anung tukmi angeih cang tikah cun nuamhnak in akhat tiah theih asi.\nAung La Nsang kawlram arak ratlio ahkhan anupi nihcun fanu arak pawinak konglam le a fanute cu hmuh aduhtuk cang nak konglam cu arak chim bal. Tuni ahcun arak inghah hlang tukmi a fanute cu ahmuh cang tikah cun alawm tuk khi asi. Mahtluk duhnung le dawhmi fanute thlakua chung tiang arak pawitu adawtmi anupi cung zongah alawmhnak cu arak langhter balcang.\nA fanute cu zoh a cimlo hleiah dawt zong a vuai kho rihlo ti asi. Mah bantuk achungkhar cu adawt tuk pinah a sunhlawi tuk ti asi. “Nunu le pate, nute hna dihlak ngandam tein le nuamtein an um mi ka hmuh tikah cun ka lunghmuih tuk. Ka hrangah cun zeizongte tlam atling cang. Zeidang dah kava herh ti ngha?” tiah arak chim hi asi. Vawlei cung champion pakhat asimi Aung La Nsang nihcun tu angeihmi a chungkhar nun ahcun a duhmi atling dih khi asi.\n← Esther Dawt Chin Sung cu a fans pawl he sunglawi taktak in fabuary 28 ah Golden Inya Restaurant ah tawnnak an ngei\nTurkey raldohnak drone cu Russia Su-35 raltuknak vanlawng nih akah tlaknak video →\n“Na duh tik caan le na duhnak hmun ithim” tiah Aung La Nsang a zuamcawhtu Netherland fighter\nRev. Nawl Kung Motor Accident A tawng Thlacamnak in bawm cio hna u sih\nCovid 19 a karh a rang ning hi Zinaan/gas toihmi mei kangh in a kangh ko


Sui Hlei Tial Bulhnak Ah Phaisa Mah Zat Bak Hi A Chuak Kutsamh Tule Dawtu Cung Ah Kan I Lawm – The Chinlung Post\nSui Hlei Tial Bulhnak Ah Phaisa Mah Zat Bak Hi A Chuak Kutsamh Tule Dawtu Cung Ah Kan I Lawm\nKan farnu Sui Hlei Tial bulhnak ah mipi le phaisa in daw tu nan tam i lung lawma ngai a si,Sui Hlei Tial bulhnak US dollar 10,000 reng lo a chuak cang. Thantlang Kawl bawi pawl nih Thantlang khua luh lai lamkam ah a ruak an phum mi Mai Sui Hlei Tial bulhnak cu ramchung le ramleng hna bawmhnak thawng in US dolar 10,000 reng lo tluk a phan cang.\nThe Chinland Post nih a tuah mi online donation in $ 7000 leng lo a chuak cang. CBN nih online danation tuah mi ah $ 2000 reng lo a chuak cang. A dang US um Dr. Hre Mang tuah mi siseh, Malaysia in Pi Ngun Hlei Iang in siseh, Singapore um Sui Love sin in siseh a dihlah te a van i fonh ahhin US dolar 10,000 reng lo a phan cang. October 8, 2020 tiang ah.A tu hnu zong ah bulhnak pek khawh peng thiam a si rih ko.\nOnline in bulhnak na pek khawh lo zong ah na pawngkam naih niam sinah peknak um ahcun rak pe ve. Cun an um lo zong ah Hakha ah Pu Cung Hu sin ah kuat khawh peng a si rih ko.Kawl bawi pawl nih fak tuk in an kan tuah to. Kanmah le kanmah i bawm hna usih. I hnem hna usih le i daw hna usih. A lamkip in i bawm cio hna usih.\nPathian nih mizawn nan ruah nak le dawt nak nan neih mi cung ah an philh piak hna lai lo kan i lawm.\nSALAI LUNG THLI TUM NIH A TTHUAT TTHAN CANG


Biden a hrokhrawlnak vialte Trump nih phuan cikcek dih ai tim cang – Chin World News Evening\nPresident Donald Trump cu a mah pumpak bak in mipi hmai ah chuah in biachim aa tim ṭhan, tukum election vote an rel ning a dik lonak vialte mipi hmai ah a mak bak nih chin le phun a timh tiah Daily Mail nih a tarlangh.\nState tampi ah Mithi cia vote tampi a umnak kong le a dik loning in vote peknak kong vialte ka langhter lai, a dik lo ning in US election an fir timi ka chim lai tiah aa tim ti asi. Donald Trump campaign team nih upadi lei tawlrel ning cang zong an timhtuah, cu lawng si loin ralkap an mah lei ṭang tampi an i chiah cang hna, a herh ning paoh in cawlcanhg an i tim tiah Daily Mail nih a tarlangh ning cu asi.\nDaily mail nih a tarlangh ning ahcun tihnung ngai dawh a si ko, thildik a langh khawhnak ding ah Biaceih zung a dotdot in kal ding le mipi hmai ah pumpak bak in biachimnak zong ngeih ding ah ready kan si, kan tuah lai ti bantuk in an langhter hi asi. Chirhchan: Daily Mail\nSalai Van Cung Lian nih a ṭialmi ca rak rel chih: A ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai?\nChin Digest Vol. 6, No. 4 (November 2020) ah chuah mi a si. Cauk a phanh khawh lo nak a tam caah Online in thazaang a kan petu caah kan rak thlah ṭhan mi a si.


Konglam chia tial ding umlo,fel tukin aum zungzal mi Korea minthang hna – LAICOMM\nKonglam chia tial ding umlo,fel tukin aum zungzal mi Korea minthang hna\nPosted By: CHIN TECH May 15, 2019\nMinthang hnu lei cu zulh in zei an tuah , khuazei an kal tin an dothlat zungzal hna , hmanthlak , thawngzamh tu nih an langh ter hna . Asinain minthang 4 hna cu sual puhnak ding pakhat hmanh an ngei lo tin an langh ter .\nMedia nih hnulei in an zulh lengmang , nifatin a cawlcangh ning an ngiat , Lee Seung Gi cu rian angeih ahcun akal , aum locun inn ah chunnitlak aum . Aleng chuah ahcun ahawi le he bawlung chuih in caan ahmang cu asi .\n(2) Kim Jong Kook\nKim Jong Kook cu mah le mah tlangtlak thiam mi asi , amanh caan poh cu Gym ah caan ahmang , rian le Gym , inn hi aum biknak asi .\n(3) Lee Joon\nAmanh caan cun rawl dawr kip ah ei, coffee dawr thut , thil cawk in acaan ahmang tin theih asi .\n(4) Girl Generation’s Seohyun\nA manh caan ah Coffee dawr thut i ca rel , hawikom he ton lawng atuah mi asi .


NLD Ca Kuat Cu Tlangcung Mi Caah Thawngpang Tha Tuk!\nTutan kawram thimnak cu a hung dih cang! Kan ruah phak lo tuk in NLD nih kawlram chungah teinak lian taktak a hmuh! A tu hi teinak a hmuh hnu ah NLD nih tlangcungmi Party pawl federal ngahnak dingah riantuan a sawm hna tiah kan theih.\n“NLD party nih tlangcung mi party hna he tlangcung mi nih kan duhmi federal democracy ngahnak dingah riantuan ti dingin a sawm hna i, ca a kuat cio hna! Credit: Salai Lairamthang\nRelchapdingmi: Nun thap in Chinram caah ramrian ka tuan lai ai timi nih cun Chinram ah khuasak hrimhrim a herh, Yangon hrawnghrang ah NGO bawmhnak bawh pah in khuasak i thimnak lai thla 3 aa duh ah parttime in thimnak vun luh khi sullam um bak lo (keimah telh in).\nChin ramri kan kilveng lai tiah aukhuan len tung i mah pumpak kha Kawlrawn ah nuam ngai in khuasak than zong khi sullam um hoi lo, ningzah awk deuh khi a si. Chin party ai timi zong nih Chinram ah hram an bunh awk a si, Yangon hram bunhmi cu Kawl party tiah auh an hau ve lai. Credit: Salai Lungthli Tum


Timcia In Um Cang U Tiah Gen Hyten Nih Thanhnak A Tuah Cang – Chin World News Evening\nTimhcia tein rak um u, biadik/hman nih vawleipi lau lengmang in a chiah lai. US air force vice chairman of the Join chief of staff General Hyten nih amah telegram ah ttialmi cu,”Atu hnu caan rau lo te ah vawleicung mithmuh ah biadik/hman thawngthanhnak tuah a si cang lai. Minung pakhat nawlpeknak lawng kan hngak cang i, air force lei zong kan in ready cang, tiin tweet i, biadik nih vawleipi a lauter dih lai,”tiah a chim.\nMah hi Trump ttanttu hna nih zong nih Trump nih Martial law a chuah lai timi ruah lo awk a ttha ti lo. Cu lawng si loin tuan kan rak langhter cang bang khan Mike Adam’s nih a chimmi c, “January 19,20 dai tein rak um u. Nanmah le inn cioah. Lin Wood nih a theih i keimah zong nih ka theih. Mitkuh thaw tein rak it ko u tiah Trump dirkamhtu dihlak sinah bia caah hna. Thil aithleng ding a um a tiin Trump dirkamhtu pawl sinah bia cahnak a tuah hi si.\nRelchih: Vanrang tangah a ummi, Jupiter le Mars lei in a rak zuangmi Asteroid pe 108 in Pe 302 tiang a nganmi lungtumpi 4 hna cu Joe Biden President biakamnak a tuah ni January 20 ah vawlei he a naih biknak hmun an phan lai tiah NASA lei thiamsang hna nih nizan ah an chim.\nA ngan bikmi lungtum hi pe 302 a nganmi a si i, Liberty lungphun tia a si lai tiah zumh a si. Suimilam pakhat ah khan 29000 mile per hours in a rak zuang lai i, vawlei he khan 600,000 a hlatnak tiang a hung phan lai ti a si. Zeiruangah mah ni le mah caan thengte ah mah lungtum pa 4 hna nih vawleipi an rak fuh timi hi aho nih a sullam taktak an chim kho lo, anmah le an zumhning cio in sullam an chim cio.\nVawlei pin ah vawlei dagn tampi a um i an cawlcang cio. Universe thil umtuning cu a sertu Pathian [ creator ] lawnglawng nih a dikdiar in a hngalh lai tiah khrihfa hna nih cun zumh a si. Zei hmelchunhnak dah a si ual hnga? By Salai Lairamthang


Kan tlaih mi 4 hna hi thihdan pek i thah ding lawng a taang cang ko: CDF upa pakhat – Buanchukcho\nKan tlaih mi 4 hna hi thihdan pek i thah ding lawng a taang cang ko: CDF upa pakhat\nMay 16, 2021 admin RAMCHUNG THAWNG 0\nSAC ralkap phu sin ah Hakha khuami tlaih mi dihlak thlahpiak ding in kan hal mi an kan tuahpiak lo ca ah kan tlaih ve mi hna 4 hi thihdan pek i thah ding lawng a taang cang ko, tiah CDF hruaitu pakhat nih The Hakha Times ah a chim.\nAn tlaih mi hna cu;\n1.U Soe Lwin = Police Chief (Ramkulh Traffic Police) 2.U Soe Win Than= Deputy Chief of Police (Ramkulh Traffic Police) 3. Pu Sung Ki =Deputy Chief of Police (Ramkulh Traffic Police) le\n4. U Sai Tun = Dalaan hna an si. Hakha ah tlaih mi hna hi May 15 zinglei 8:00 am hlan i nan thlah dih hna lo ahcun atu kan tlaih mi hna hi an nunhimnak kong ah tuanvo kan la lo, tiah CDF nih an rak thanh i May 16, 2:30 pm tiang ah an thlah hlei hna lo i thihdan pek i thah ding lawng a taang, tiah atu bantuk in CDF hruaitu pakhat nih a chim hi a si. The Hakha Times\nGood News ; Hriamnam tlamtling ding in kan i timh lio a si tiah NUG nih mipi sin ah a thanh, Cun


A Linsa Bak Cang : Chin Miphun Dihlak Ral Kan Tho Cang Lai – Buanchukcho\nChinram Pennak (5): Chinram Pennak caah Chin miphun Ral kan tho cang! Kan pastor le khrihfa upa hna nih ‘A Donghnak Ralpi’ ah teinak kan hmuh khawh nak hnga Pathian sinah raithawinak tuah caan a si. Ramchung ramleng ummi Chin miphun khrihfabu dihlak nih Bawipa sinah thlacam caan a si.\nLam dang zei hmanh a um ti lo. Plan B a um lo. Chin miphun dihlak Ral kan tu lai. Maw Bawipa, Nangmah cu kan Teinak na si.\nChinram Pennak (4): Maw Bawipa, Chin miphun cu peng le tlang aa thenthekmi, holh phun a tammi, a sifahmi, thazaang a ngei lo mi, san a tlai lo mi tiah kan Ral hna nih zei an rak kan rel lo. An kan thah, an kan hrem, thil tha lo vialte kan cungah an tuah. Duh paoh in uk khawhmi, thanchonak tuahpiak a haumi miphun tiah an kan nihsawh men.\nBawipa nangmah cu kan himnak na si. Duhdim nun a kan pe kho tu taktak cu nangmah lawnglawng na si. Nangmah cu kan luatnak na si.\nChinram cu Chin miphun nih kan sersiam lai. Chinram cu Chin miphun nih kan runven lai. Chinram cu Chin miphun nih kan pen lai. Chinram cu Chin miphun nih kan thangchoter lai. Bawipa na min cu a zungzal in hlorh si ko seh.\nChinram Pennak (3): Israel miphun cu an ram le an miphun runvennak caah chungkhar kip i kumtling pa pawl kha ithawh cio a si. Hruaitu nih minung zat kha an tukpiak hna i mahle phun le chung hruaitu cio nih minung thim i raltuk ah ithawh a si.\nChinram ah Mindat hi zohchunhawk tlak peng a si. Chinram le Chin miphun runvennak caah khuakip i mino, upa le tar tiang in an ithawh. Cucu peng kip nih kan ttuan dingmi miphun rian a si. Tutan Chin miphun ralthawhnak hi Chin miphun tuanbia ah a um bal lo mi Chinram Pennak caah miphun ningpi in ralthawhnak a si. Meithal kan ngei ruangah a si lo, kan thawng ruangah a si lo. Chinram le Chin miphun kan dawt ruangah, runven kan duh ruangah a si. Chinram cu Chin miphun nih kan pen lai. Bawipa nih Chinram le Chin miphun runven ko seh.\nCatialtu Pu Ramkulh Cung hi Chin Miphun chung in bochan mi, CNF/A hruainak ah Lutlai dirhmun ah a um ve mi asi. Vom


Kanpetlet Thimnak Ah Chin Party In CNDP Lawng An I Cuh Than Lai; Pu No Than Kap - THE CHINLAND POST\nKanpetlet Thimnak Ah Chin Party In CNDP Lawng An I Cuh Than Lai; Pu No Than Kap\nHakha_TCP| 2018 Tho 22| Aralaimi November 3 ah caankarlak thimnak tuahdingmi Kanpetlet peng, Pyithu hluttaw thimfung hmunhma caah CPP (Chin Progressive Party) nih thimnak aa cuhtu ding min an pek cang ko nain ni 10 tluk aa duh ah i cuh than lo ding le CNDP (Chin National Democratic Party) party in aa cuhtu ding Kee Thang Lon thapek cio ding in October 19 ah Central party nih cathanh an chuah.\nHi kong he pehtlai in CPP party in haotu Pu No Than Kap nih atu bantuk in The Chinland Post ah a chim.\n“Chin party pathum kan i fonh cang caah siseh, Chin miphun lakah aherh lomi ramkhel i zuamcawhnak le i namnehnak chuahter kan duhlonak caah siseh, Chin mizapi cung ah i thencheunak a chuahtertu hloh le lungrualnak kan duh caah siseh, 2018 October 16, Kanpetlet ah peng dirhmun in party pathum in hruaitu hna thimnak kong ceihmai hnatlaknak an ngeihmi cung ah a ralaimi November 3 thimnak ah kanmah CPP party in thimnak i cuh than lo in CNDP party in Kee Thang Lon dirkamh ding le mee pek ding in kan party central party (CEC) nih October 19 ah cathanh kan chuahnak kha a si”.\n“Party pathum kan I fonh cang caah CNDP teinak an hmuh si le Chin party (CNLD) nih teinak kan hmuh a si ko. Cu bantuk in CLD nih teinak an hmuh zong cu thiamthiam. Anmah nih teinak an hmuh kha CPP nih teinak kan hmuh a si ve ko. Chin miphun le Chin party lungrual te in Chin mizapi caah riantuanti caan a za cang” tiah a biapeh ah a chimchih.\nCentral CPP party (CEC) nih cathanh an chuahmi kong he pehtlai in The Chinland Post nih atu lio party thar CNLD party in Joint General Secretary Salai Ceu Bik Thawng pehtlaihnak kan tuah i atu bantuk in a chim.\n“CPP nih Kanpetlet ah thimnak i cuh than lo in CNDP palai Kee Thang Lon dirkamh le mee pek ding biakhiahnak an tuahmi le cathanh an chuahmi cung ah kan i lawm. Upatnak zong kan pek hna. Mah nihhin teinak hmuhnak ding caah tampi a kan bawmh lai. Tutan thimnak cu Chin party nih teinak kan hmuh ko lai ti kan i ruahchan. Hihi Chin party i fonhnak ding khuakhan lairelnak kan thawkka te in kan kalpi le kan rak dirpi pengmi a si. Nihin ahcun party zong kan i fonh kho cang. October 16 ahkhan Chin National League for Democracy (CNLD) tiah party thar dirhnak zong form zong kan va ap cang”.\n“October 25 khi central CNDP party upa hna zong Kanpetlet ah kan kal lai i mee lemsoinak kan va tuahpi hna lai. Atu hi party kan i fonh cang caah anmah le peng dirhmun in mee lemsoinak tuah zong a si khawh chung in kan i bawm dih ko hna. Tamu ah CLD (Chin League for Democracy) an i cuh i kan party pathum ning in kan i bawm dih ko. Cu bantuk in Matu le Kanpetlet zong a si ko. Central party cio tu nih hin kan telpi kho hna lo i a si” tiah a biapeh ah a chimchih.\nAralaimi caankarlak thimnak caah Chin party in aa cuhtu ding pathum cu; Tamu peng ah CLD party in U Chit Maung, Matupi peng ah CLD party in Salai Aung Lian, Kanpetlet peng ah CNDP party in Kee Thang Lon an si lai.\nMatupi peng ahcun CLD le NLD party pahnih lawng an i cuh lai. Kanpelet peng ahcun CNDP, NLD le USDP party pathum an i cuh lai tiah kan theih.\nPrevious Hakha Ah Tanghra Siangngakchia Pakhat Motor Nih A Pah I Sii-inn A Phan\nNext Update: Motor Pah Nakin Tlangval Nun Thar A Kehlei Ke Le A Orhlei Kut A Kiak


Vawlei Cung Huap In Chinna Mirum Pa kong – Zion Tlang Media\nVawlei Cung Huap In Chinna Mirum Pa kong\nAugust 1, 2020 admin Theihtlei\nJack ma cu September 10, 1964 ah Hangzhau khua timi Chinaram ah achaukmi pa asi. Amin tak cu Ma Yun asi. Jack Ma hi sifak chungkhar in arak thangmi pa asi ve. Anupi Min hi Zhang Yin ti asi. University an kai lio in arak I theihmi le Jack Ma arian ah tampi a rak bawmmi asi. Kum 2019-2020 hramthawk tiang ah Chinaram arum bikmi zong asi. Kanmah Chinmi bantuk in sifak chungkhar in arak chuakmi pa si ve. Cathiam ngaimi cu arak si hrim ve lo. Primary Sianginn akai lio ah vui 2 asung. Middle School akai lio ah vui 3 asung rih. University kai khawhnak dingah camipuai vui 3 asung rih. Police rian asawk ah asung rih. Harvard University kai khawhnak caah asawkmi zong vui 10 tiang asung rih. He also applied ten times to Harvard Business School and got rejected each time. Ahnu ahcun Sianginn riantuanmi nih an ka zoh duh tilo ee ati. Cun KFC rian ah minung 24 nih an sawk I minung 23 nih an hmuh. Jack Ma lawng hi angah lomi asi. An khua College sianginn amin hmanh athang lomi ah vui 30 tiang ka asawk nain an ka laa duh lo ati. Cu lio can ahcun ka tuahmi kip hi khua-awng ka pemmi pakhat hman arak um lo. Ahar tuk ka rak ti lio caan bak arak si ve. Sunghnak timi hicu keimah ca’h chiah piak ciami kokhi an lo hna ee tiah ati.\nCollege ah saya rian ka tuan. Thlakhat ah $10.00 lawng ka ngah. Aruang cu rian tha zong ka kawl kho ti hna lo. Kum 1994 ahcun Internet in thil pakhatkhat tuah dingin ka hawile minung 23 cu ka sawm hna. Hihi na ruahnak cu asi kho lomi rumro asi an ka ti. Internet kong le pakhat hmanh theih lo buin hi thil tuah cu achim hrim chim ti hlah an ka ti ko. Nangmah hmanh nih Computer kong pakhat hmanh theih tung loin hihi ruahnak na chuahmi cu asi kholomi le ruahnak hman lo asi an ka ti ko. Keimah le keimah zong hi zeitik hmanh ah kaa zave ko tiah kaa ruat bal lo I ka ruahmi hi asi kho lai ti zonghi ka ruat tak ve lo. Anmah zong nih na khuaruahmi hi lam dangpi ah apilmi ruahnak asi an ka ti ko.\nBank ah phaisa $3,000.00 cuai dingah ka tuah nain, thla 3 tiang ah zei thawngpang hmanh an ka thanh ti hoi lo. Hi rian tawk dingin minung 30-40 tluk phaisa hram bunh dingin (investor) ka sawm hna, nain asi kho lai lo an ka ti dih hoi ko. Nain minung tampi nih cun Alibaba cu thil tha asi ko ee tiah an ti lenmi cu ka theih cang ko ee ati. Jack Ma atimi cu athabik in tuah kha I tim hlah, minih antuah hlan ah tuah hmasatu I tim ati. Thil harmi kha teitu si I zuam peng ko. Cucu mipi an ruahmi kha kei zong nih asi kho ko lai, ninikhat cu tlawhtlinnak ka hmuh hrim ko lai timi kha ka rak hmuh chungmi zong cu asi ve takmi asi.Nain tubantuk tu cun hlawhtlinnak cu ka hmuh tak dingcu ka ruat ve tak lo. Mahbel pakhatkhat nih cun aka hngah ko timi cu ka lungkil in ka philh lo, I ka ruat peng ko. I believed that something is waiting for me there and I have to work hard to prove my self. Abik in kaa tinhmi tlinhnak ding ahcun, keimah hi biapi ka si, keimah teimak tein rian ka zuam ahau tihi biapi ah ka ruah pengmi asi. Culio caan kha kan harnak caan cu asi ko.\nMinung 18 nih $ 50,000.00 phaisa kan chuahpi khawhmi in rian cu kan thawk. Kum 3 tiang kan tuan ah $1.00 hmanh a chuak rih lo. Cucu hiti ruah ahcun afawi lomi rian bak asi ko. Nain zei nihdah thathawhnak a kan pek ticun, thil a kan cawmi (Customers) hna sin in an kaa in siseh, email in siseh lawmhnak ca tampi kan hmuhmi nih lungthawhnak a kan pekmi hi asi. An kan timi cu nan thil tuahmi hi atha kho tuk, kanmah nih cun phaisa pek hmanh hau loin mi nan kan bawmhmi hi hmailei ahcun teinak lianpi nan hmuh hrim lai tiah mipi lei nih thazaang an kan pekmi nih hin ruahchannak tampi akan ngeihter. Hihi kanmah ve zongnih hihi cu hlawhtlinnak kan hmuh hrim lai timi cu kan rak ngeih vemi cu asi.\nCuticun kan rian zong cu kan vun kalpi cuahmah ve, kan rian zong cu ngan deuh in kan Karhter chin ve hna. Kum 16 atlin cun Alibaba, Tmall, Tao Bao le Alipay tiangin kan Company cu kan chap khawh cang hna. Cutik ah Minih zeitindah hitluk nganpi Company siding in na tuah khawh? Hiti siding in zeitindah na tuah khawh ning asi tiah an ka hal len ve cang.Tu ahcun Jack Ma cu Chinaram ah mirumbik ah achuah cang ko. April 2020 ah khan $42.1 billions angeimi pa asi cang. Cun Vawlei cung mirum hna cazin ah 17th nak ah atel kho ve cang.\nBill Gate, Warren Buffet, Jack Welch, Larry Page le Mark Zuakerberg hi mirum minthang hna le midang pawl kan I dannak cu, annih pawl nih Hmailei cah khua an tuak ahhin hnabeiseinak, ruahchannak tha lawng tein khua an hmuh khawhmi nih minak in an rum deuhnak hi asi ko tiah Jack Ma bia an halnak ah a lehmi hna cu asi. They difference between those people and other people, they are always optimistic for the future. They always try to solve the problems of the others. Hihi zawnte hi kannih chinmi mirum pawl nih kan I cawn awk ngai asi. Hmailei khua kan cuan ah mi lungfahnak le mi buaibainak lawng khuakhan hi mi ca zongah san atlai lo I mah ca zongah santlaihnak arak silo zia hi I cawn awk kan hau ve. Midang an buaibainak ah daihnak maw kan tuah buainak dah kan tuah timi hi tha tein i chack ve kan hau.Hi mirum hna nih an ruahmi cu mi buaibainak ah daih tertu si kha an I zuam zungzalmi cu asi. Mi harsatnak an ton ah mi an bawmh hna. Tulio kan ton cuahmahmi Covid-19 zongah zeitluk indah mi bawmhnak ah anngeihchiah an hman ticu nan rak theih cio ko cang caah ka tial duh lai lo.\nTu ahcun minung tampi nih Jack Ma rian kan ngei lo. Zeitindah ka si lai tiah an ka hal len. Tulio hi na caan that bik cu asi ko. Midang nih an tuah duh lo hmanh ah nangcu tuah duhmi si I zuam ko. Zeihmanh tuah aduh lomi nih cun caantha hmuhnak lam cu an rak hmuh kho ve bal lai lo. Midangnak in zeitindah tha deuh in ka tuah khawh lai timi kha nangcu ruat peng ko. Midangnak in aa dang deuh in ka tuah khawh lai tiah na ruahmi kha thawk cawlh ko. Mino tam deuh cu rian in- inn an phak zaan ahcun ruahnak thatha an ruah ko. Nain thaizing phak ahcun, an tuan kel company rian ah an I thawh than ton ko hna. Sipuazi, chawleh chawhrawl lei in Hlawhtlinnak a hmumi hna khi mi tuah hlan le minih an theih hlan ah atuah hmasatu an arak si hna. Being entrepreneur, you have to do the things before other people do. Mah hna pawl cu mi an thawh hlan ah an tho cang. Midangnak in an ngamh zong asang deuh. Nangmah naa ngeihmi na sining kha hmanthiam a rak biapi tukmi asi. Na minung hna ( customer) an herhmi kha asi khawh chungin tlamtlin ter na zuam hau. Everything you do is to the need of customer. Thaizing timi cu Mikip kan caah Nithar asi dih. To Everybody , to any person, tomorrow is New.\nCompany ngeimi hna nih cun, Thilthar pakhatkhat tuah khawhnak lam kha kawl peng ko. Cucu nan ruahmi cu phaisa chuahpiaktu nan ngeih lo zongah siseh, na nulepa nih an duh lo zongah siseh, na hawikom hna nih anduh lo zongah biapi ah chia hlah uh. Nangle na tuanhawi hna nih cun zumh ngamnak lianpitu kha I ngeih ko uhlaw, chunchun zanzan In hlawhtlinnak nan hmuhkhawh dingah I zuam peng ko uh. Palhnak kan rak tuah sualmi hna zong khi ngaite ti ahcun Miaknak arak kan peetu an rak si lehlam ton ve ko hna. Any mistake is an income. It is a wonderful revenue. Minung nih kan chunmang (tinhmi) kha zulh ding asi, nain Phaisa nih minung kan hnu lei in akan zulh dingtu asi ve. Chunmang na ngeihmi kha pehzulh tein tuah ko. Hohmanh nih Vawleipi cu kan uk kho lai lo. Kanmah tu nih Vawleipi tu kha kan zohkhenh dingtu asi. Nobody can conquer the world. We only can serve the World.\nNangmah calawng maw na tuah lai midang calawng dah na tuah lai?. Keitu nihcun keimah calawng tuan ding kha ka thim deuh lai. Keimah calawng ka tuan lai timi ahhin, Midang caah tuah chih ding kha arak I tel cia cangmi tu kha asi. Nangmah caah na tuahmi ahkhan midang ca kha ruah chih lengmang kha philh ding asi lo. Midang an I nuamh lawngah nangmah kha na nuamh ve ding asi. Midang an hlawhtlinnak kha nangmah hlawhtlinnak asi ve lai. Aruang cu na thil tuahmi kha mipi nih an duh lomi si ahcun, nangmah cah santlaihnak aum lai lo. Na thil tuahmi kha athat ahcun mipi nih tampi an in cawk lai, anmah zong an I lawmh lai I nangmah zong miaknak tampi na hmuh ve lai. Tuni a har ko lai, thaizing a zual chin ko lai, Nain kiptuh ahcun Hlawhtlinnak lianpi na hmuh lai. Thiltha hi ara hmasa bal lo.\nKannih Chinmi hna zongnih Sipuazi kan tuah tik ah vuikhat kan sungh in kan I ngolmi khi kan rak palh taktaknak pakhat asi. Kha kan rak sunghmi nih hmuhtonmi tampi a kan pekmi tukhan hmailei karhlan thiam kha arak biapimi asi kha kan rak theih tonlomi asi. Tu bantuk in Sipuazi lei ah teinak ( success ) arak hmu cangmi hna khi zeizatdah an rak sugh bal cang timi kha kan rak theihpiak bal hna lo. Sungh zatlaknak lianpi an pah hnu in tubantuk in Teinak an hmuhmi a si khi na theih ve hrim ahau. Sipuazi tuahnak dingah MBA degree ka ngah hmasa lai timi kha arak hman thlu lo. Jack Ma khi vui zeizatdah sunghnak chungin a thawh than timi cu acungah ka tial cang ko kha. Chinmi chungin I zohchunh awk (Example) lak ka duhmi hna ka vun tar hmanh hna lai. Hi min ka langhtermi hna nih aruah zia nan ka thiamnak lai zong kan nawl hmasa hna. Pu Chum Ling, Pu Ram Cung,Pu Sang Thawng, Pu Thla Bik le Pu Thawng Kian hna khi zoh hna uhlaw MBA Degree an lak lem lai ka zum lo. Nain Kannih Hakha Thantlang(Laihlum) ahcun anmah tluk mirum an um tuk lai ka zum lo. Mah hna pawl an tuanbia, an tonmi hna khi hal phu an si. I cawn awk kan si hna. Sipuazi tuah aduhmi nih cun thutsawh ding asi lo, Vah sawh ding asi lo.\nMirum hna nih an rak pah cangmi harnak zong kha theih in hmailei nangmah caah na saya sining in hman khawh kha arak herhmi cu asi. Thiltha tuah awk nan theih ahcun, anmah zong nih phaisa an in chuah piak hna lai i anmah ve zongnih khi bantuk phaisa luhnak lam kha an rak bawhmi asi ve kha theih awk arak asi. Kha ruahnak tha na chuahpimi kha anmah ca zongah phaisa luhnak pakhat asi ve. Kan Chinmi pakhat le khat bawmhchan duhmi si I zuam ve cang hna si. Jack Ma zong Vawleipi nih an theih bantuk in kan chimmi kan rumnak zong hi Vawleipi nih theih khawh dingin tuaktan ve cang hna si. Hihi hlawhtlinnak ngeih ding ahcun, attitude is everything timi hi philh hlah si. Sipuazi lei zong, Uknak lei zongin anti tonmi cu Kan lungput athat lo cun caan sau na kal kho lai lo an timi hi philh hna hlah si tiah sawm buin. Moses Lian. USA.\nPrevious Post:Chin Party CNLD Nih Teinak Kan Hmuh Ahcun\nNext Post:Pu Moses Thla Cung Maw Pu Sonny Thang Cung Dah?


Australia Lai nungak Note Palik nih an Kawl Cuahmah Rih – Salai Kawltu\nAustralia Lai nungak Note Palik nih an Kawl Cuahmah Rih\nJune 14, 2019 salaikawltu Chin Mi Thawng\nAustralia i a ummi Lai Nungak note cu a tlau i Australia Palik nih thawngthanhnak tiang an tuah cang. Tu tiang thawngpang a um rih lo tiah theih a si. Australia ram,Melbourne khua i a tlaumi tiah palik nih thawngthanhnak an tuahmi nu hi Malsawmzual a si. Kum 16 te lawng a si. June 1 khan Melbourne, Ringwood area ah khan a donghnak bik an hmuh a si.\nHi kong he pehtlaiin a chungle (family) le palik lei an lungre a thei tuk cang. A kum hi hngakchia te a si pin ah a ngandamnak (medical codition) kong he pehtlaiin lungretheihnak tampi a um. A hmanthlak hi Australia Palik bak nih an langhter i a mah umnak konglam a thei tu nih a rannak in Ringwood Palik zung 9871 3000 ah contact tuah colh dingin thawngthanh a si. A nih hi mi der, sam bak le a mit kawfi zawng a si.\nA tanglei ah Mirang ca in Victoria Police Department nih an langhter zong a um lai.\nPolice are appealing for public assistance to help locate missing Ringwood teenager Mal Sawnzual.The 16-year-old was last seen in the Ringwood area on 1 June. Police and family members have concerns for Mal’s welfare due to her age and a medical condition. An image of Mal has been released in the hope someone recognises her and can provide information about her whereabouts.\nMal is of Asian appearance, slim build, with shoulder length black hair and brown eyes. She is known to frequent the western and eastern suburbs.Anyone who sees Mal or has information about her whereabouts is urged to contact Ringwood Police Station on 9871 3000.\n79804/2019, Source: Victoria Police Department\nHi kong hi rel chap. A tha kho tak tak.\nVawleicung Mirum Bik Jeff Bezos Nih Midang Nih An Ngeih Ve Lo Mi Thil A Ngeihmi\nVawleicung mirum bik Jeff Bezos cu kan theih cio. Amazon CEO asi i, $150 billion bak a ngeih i a rum tak tak, vawlei chawva lei in cun. A thil ngeihmi ttha tak tak mi hna hi zohve hmanh.\n1. Amazon Webiste\nAmazon cu vawleicung online thil cawknak caah a lar cemmi le a ngan bik mi asi. Jeff Bezos nih 1994 in a thawk i, a tu cu vawleicung company a ngan bik mi pakhat asi cang.\nBlue Origin timi vawlei leng chuahnak vanlawng lei company a dirh tu pakhat asi ve. Hi company caah hin $1 billion bak investment a tuah ve. A rianttuantu pawl nih vawlei leng ah minit 11 hrawng tal an i nuamhnak hnga asi. Cun aa tinhmi pakhat cu minung hi vawlei leng i dam te i chuah ter hi asi.\n3. Kum 140 a hlunmi tadinca\nJeff nihhin vawleicung i a lar bik mi le a hlun bikmi tadinca The Washington Post tadinca a ngeih. Kum 140 bak i a hlun mi asi i, zuar duh sehlaw man fak tak tak ah aa cang kho.\nWhole Foods Market timi US i a nichiar hmanmi cawknak dawr ngan tak tak cu amah ta bak asi. A rum khawh ning.\nMirum mi nihcun Private Jet hi cu an ngei pah ko nain Jeff Bezos ta bantuk cu an ngei bak lo. Private jet zongah a rum tak tak mi a ngeih. $65 million man bak a ngeih.\nSung Tin Par nih Fashion Photo Shoot Phun bak in Dawh Tak tak a Van Phomh Cang\nSung Tin Par nih dawh tak tak in Fashion photo shoot a van tuah. Sung Tin Par hi laimi lawng siloin kawlram pumpi nih theihmi hlasakthiam minthang a si. Tutan ah Fashion photoshoot phun in hman aa thla. Hi hmanthlak hi Iheartchin nih a van langhtermi a si. Hi hmanthlak hi magazine cover ca maw a si ti belte fiang tein theih a si lo.\nAa dawh kho tak tak. Nutung si hnu zong ah a cuai lo hih.\nBlack and white bak in a van phomh.\nAa rem law law ko hih. Midangpi hna a lo pah deng.\nRem kho tak tak khi a si ko.\nHi zong hi aa rem kho tak tak.\nHmanthla tu zong a thiam hrim ko. Aa dawh kho tak tak.\nRem law law khi a si ko.\nLive bak in Sung Tin Par nih dawh tak tak in Pathian Thangtthatnak Hla a Sak\nKan lai hlasakthiam lawng siloin Kawlram pumpi i hlasakthiam Sung Tin Par hi cu uar a um kho tuk. Fa a neih hnu tiang zong a aw hi a mak peng. A aw hi a cuai kho bak lo. A tanglei hla hi naite i a sakmi a si. A thiam kho tak tak. Live bak in van phomh.\nHi hla hi Pi Ngun Par memorial biakinn luhnak program i a sakmi a si. Kawlam pumpi Vice President Pu Henry Van Thio le a nupi hmai ah dawh tak tak in a sak.\nHlasakthiam minthang kan ti hrat cu nutung a si hnu tiang zong ah a aw hi a mak peng ko. Tanglei ah a hlasaknak a um lai. A thiam kho tak tak.\nSung Tin Par nih Pathian thangtthatnak hla a sakmi hi tha tein rak ngai. Pathian sungparnak caah i a sakmi hi aa dawh kho tak tak.\nA tanglei ah video a um lai. A mak law law.\nLive bak in Sung Tin Par nih dawh tak tak in Pathian Thangtthatnak Hla a Sak (Video).\nCredit: Pathian Biatak\nChin Idol lio hrawng khan Kawlram hlasakthiam minthang Sung Tin Par cu Hakha Net hna nih Interview an tuah. Interview an tuahnak ah hin Sung Tin Par Hakha a rak um lio, a hngakchiat lio le tuchan sining aa thleng maw? tiah biahal a si.\nSung Tin Par nih hlanlio Hakha khua le minung khuasak ning (living Standard) tampi a chim. Nihchuak tampi aa tel. A thluak hrim a ttha , tling tein a chim. Hlanlio video zoh a laar lio i video an rak zoh tawn ning tiang a chim. Nih a chuak tak tak. Tanglei ah video ka vun chiah mi hi ttha tein zoh ve tuah.\nSung Tin Par Laimi nh kan ngei hi cu kan van a ttha tak tak. A mui zong a za bak ko, hlasak zong si sehlaw a thiam tak tak, uar um tuk a si ko. A tu tiang zong in a thiam tak tak rih fawn.\nCredit: CCN Channel\nPrevious Post:US Lai Paih Thawng Pawl a Huai Dih Dingmi Naga Cakei 2 Konglam Langhter a si Cang\nNext Post:US Lai pa pawl nih Naga Cakei an Tei Lai tiah zumh a si Cang


Mon state ah leimin in minung 52 an thi cang, 40 an tlau rih | The Chin Express\nTial Lian Thang - December 9, 2019 0\nHakha khua chaklei i Gangaw lamkam ah a ummi Hakha Viewpoint ah ngakchia lentecelhnak le rawldawr on dingin contract a ngahtu nih...\nChin le Kawlca in USA Indiana Cozah nih Mawtaw License Kong a Chuah Cang Lai\nIndianapolis, INDIA -- Kawlrammmi 32,000 hrawng an umnak Indiana State Bureau of Motor Vehicle (BMV) nih Mawtaw mongh cawnnak cauk cu Kawlca...\nPu Ngun Tling nih Myanmar Idol le ONE Championship ah ai zuammi kan naule caah lucky draw a cawkpiak hna\nColumbus, OHIO -- Music in Kawlram pumpi a hnintu Myanmar Idol le MMA in vawleipi a hnintu ONE Championship ah kan Chin...\nChinmi 3 Myanmar Idol Top 5 ah an Kai Rih\nTial Lian Thang - December 6, 2019 0\nYaw Kee, Esther Dawt Chin Sung le Benjamin Sum cu an 3 ning tein Myanmar Idol Top 5 ah an kai rih.\nKuala Lumpur -- Chinmi nih ONE Championship MMA zaangleknak ah kan i ngeihchunmi Tial Thang @Tial Cung Thang nih tuzaan ah South...\nAfghanistan ah Ral a Tumi US Ralkap 2 an Thi\nTial Lian Thang - November 20, 2019 0\nKabul -- Tuni ah Afghanistan ram ah ralhrang a domi US ralkap helicopter a tla i US ralkap 2 an thi, tiah...\nFacebook nih fake account 5.4 billions hrawng a thah\nHniang Zi - November 16, 2019 0\nFacebook nih, "tu kum chungah fake account 5.4 billions hrawng kan thah i, ngakchia hremnak le mahlemah thahnawnnak an tarmi million tampi...\nKanye West: 2024 ah president kai cuh lai, zei dah nan nih len?\nTial Lian Thang - November 11, 2019 0\nKanye West nih 2024 ah president kai cuh lai, tiah Nilini ah a chim. New York ah tuahmi Fast...\nTial Lian Thang - November 5, 2019 0\nPresident Trump nih a chuahkehnak New York state cu Florida ah a chuahtak\nTial Lian Thang - November 2, 2019 0\nNew York state ah a chuakmi US President Donald Trump nih Nilini zaan ah, "New York state um ramkheltu pawl nih an...\nMalaysia nih Kawlrammi 58 telhin ramdangmi 238 a tlaih hna\nHniang Zi - December 5, 2019 0\nNikhatni ahkhan Malaysia Immigration Department (lahwahkah) le Road Transport Department (lam zung) rianttuan nih ni 3 chung phungninglo ramdangmi tlaihkhihnak an tuah...\nRitsii zuartu Myanmar pa Thailand palek nih thi lakin an kah\nHniang Zi - December 2, 2019 0\nKan hnu zarh Ningani ahkhan phungninglo miphortu Myanmar pa cu Thailand palek he an i kap i palek nih thi lak in...\nMalaysia tlawn aa tim i khirhmi ramdangmi 44,941 an si\nHniang Zi - November 30, 2019 0\nTu kum January in October 31 tiang ah Malaysia ram tlawng dingin Malaysia ram phak cang hnu ah khirhmi ramdangmi 44,941 an...\nMalaysia nih online in tangka hlen rian a ttuanmi minung 680 a tlaih hna\nHniang Zi - November 21, 2019 0\nNizaan ahkhan Malaysia lahwahkah nih Cyberjaya khua ah online in mihlen rian a ttuanmi minung 680 a tlaih hna. Atu tan hi...\nMalaysia nih Kawlrammi telh in ramdangmi 81 a tlaih hna\nMelaka state khualipi Malacca um nightclub 2 cu Lahwahkah nih November 17 chun 12:30pm ah an luhhnawh i Kawlrammi telh in phungninglo...\nSuu Kyi cu ICJ ah Myanmar dirkamh dingin Netherlands ram a phan cang\nInternational Court of Justice (ICJ) ah Myanmar dirkamh dingin Ruahnak Petu le Ramdang Vuanci a simi Daw Aung San Suu Kyi le...\nMoe Aung Yin cu a nungak tthing nih tazacuai\nMyanmar actor Moe Aung Yin cu a nungak tthing ka si aa ttimi nu nih Yankin peng biaceih zung ah taza a...\nMalaysia palek nih tlaih dingin Kawlrammi 3 an kawl hna\nMalaysia palek nih November 10, 2019 i Gombak khua, Sri Batu Caves Park ah a cangmi lainawn konghe pehtlai in Kawlrammi pa...\nMyanmar Idol in Htet Inzali a tla\nHniang Zi - November 29, 2019 0\nTuzaan Myanmar Idol top 7 Result Show ah Htet Inzali a tla. Minung 6 an tang i Yaw Kee, Benjamin Sum le...\nHnin Ei Ei Win le Nay Lin Kyaw an tla ruangmang\nTial Lian Thang - November 15, 2019 0\nYangon -- Tuzaan i Myanmar Idol Season 4 Top 10 vote result thanh cu Hnin Ei Ei Win le Nay Lin Kyaw...\nSung Tin Par nih birthday show a tuah\nHniang Zi - December 4, 2019 0\nDecember 3, 2019 ah awttha Sung Tin Par nih Yangon um Radio bar ah a birthday show a tuah i minthang tampi...\nKorea actor Cha In-ha cu a inn chungah a ruak in an hmuh\nSouth Korea actor Cha In-ha cu a inn chungah a ruak in an hmuh tiah palek nih Nithumni ah an thanh. Thla...\nVIDEO – Bawi Thiang Bik nih Myanmar Idol ah a uar bikmi hna a phuan\nTial Lian Thang - November 29, 2019 0\nKuala Lumpur -- Malaysia Chin ralzaam ngakchia hna sianginn kainak Chin Student Organization (CSO) fund kawlnak concert ah free tein hlasak aa...\nHniang Zi - November 22, 2019 0\nTuzaan Myanmar Idol top 8 Result Show ah awttha Sung Tin Par cu hlasak an sawm i hla fung 2 a sakpiak...\nYe Naung le Poe Mi nih Myanmar Idol winner ca ah ting 10 an i lawng\nMyanmar Idol ah hlasak a rak i zuam bal vemi Ye Naung le Poe Mi nih Myanmar Idol season 4 winner caah...\nMon state ah leimin in minung 52 an thi cang, 40 an tlau rih\nChin Tial Lian Thang - December 9, 2019 0\nNew Zealand ah meitlang a puak i khualtlawng 5 an thi, 20 hliamtuar\nRamdang Thawngpang Tial Lian Thang - December 9, 2019 0\nMyanmar Tial Lian Thang - December 9, 2019 0\nFurpi ruah fak tukin a sur ruangah Mottama khua ah fak tukin vawlei a min i khuaci an mui. Mon state ah leimin in minung 52 an thi cang, tiah state cozah rianttuan nih an chim.\nMi khamhtu pawl cu atutiang Paung peng i Mottama khua tlang hram ah mitlau an kawl peng rih.\nNingani zingka 8am ah Mottama khua i tlang nganpi a cim.\nPaung peng GAD bawi U Zaw Moe Aung nih, “lei a minhnak hmun ah Zarhpini zingka ah miruak 11 an hlai. Hmasa i miruak an hmuhmi he cun 52 asi cang,” tiah a chim.\nLeimin nih inn 25 le mawttaw 5 a phum hna.\nMottama khua leimin\nNi 2 chung a pehpeh in ruahpi a sur hnu ah vawlei a minh hi si, tiah khuacung cozah rianttuan nih an chim.\nVawlei a minh lio ahhin a hmun ah minung 100 leng an um, tiah khua cozah nih a zumh. A hmun um lawng si loin khualtlawng le pawngkam aa chawkmi minung 40 paoh an tlau rih, tiah zumh asi.\nThae Phyu Kone khuate ah a ummi kum 40 pa U Thet Naing Oo nih, “ka chungkhat ruak 5 cu Zarhterni ah an hmuh, ka fanu tleirawl 2 an tlau rih,” tiah a chim.\n“Ni 3 a si cang caah an nung rih lai ti cu kaa ruahchan ti lo. Nain an ruak tal cu hmuh ka duh ko. Vawlei a minh lio ahhin inn ah ka um lo. Seconds tlawmpal chungah a min viar. Mipi zaam caan an ngei lo. Zeizong vialte kan sung dih,” tiah a chimchap.\nMottama khua leimin mitlau an kawl lio\nHmun dang 2 ah vawlei a min ve i inn 2 a hrawh nain minung cu a hliam hna lo, tiah U Zaw Moe Aung nih a chim.\nMon state hi ni kum zongah hi bantuk in vawlei a min len cang.\nMon state Ye peng ah ti a lian peng rih. Ti lian nih phone lines tiang a hrawh caah mi khamhtu pawl an i tuai lulh ko.\nKhua chung lam tampi tilian nih a khuh dih nain, atu cu pe 3 hrawng a zor cang. Khua chung i chawh tikah hmasa ti nih a khuhmi lam zong an lang pah len cang, tiah zatlang bu hruaitu Min Aung Htoo nih a chim.\nYe peng tilian a zornak hmun 1\nNain, ti a lianh peng rih caah Ye peng ah mi khamh rian a har ngai rih. Penguk cozah nih dornak camp 4 an sakmi ah minung 7,000 kan dorter cang hna.”\n“Mi tampi cu tilian a kai lai lo ti ruat in inn ah an um hna. An inn ah ti a luh hnu ceo ah mi khamhtu bu an chawnh. Atu hi bawmh haltu an tamtuk caah, mi khamhtu an thilri le an milu thazaang an i za huaha ti lo.”\n“Mi khamhtu bu pawl nih an si khawh chungin an khamh hna nain, lawng a za in an ngei lo,” tiah a chimchap.\nYe peng ahcun atutiang tilian ruangah a thimi an um rih lo.\nMon state chung hmun dangdang zongah tilian le leimin hme tete an um len.\nJune thla dongh lai in August 10 tiangah Myanmar ram chungah state le region 14 chungah 11 ah tilian a tlung. Minung 152,031 harnak an tong. Mah chungah 145,859 cu an inn in dornak camp 346 ah kan tthial hna, tiah Zatlang Zohkhenhnak, Mi Khamhnak le Tthialkamnak Vuanci Zung nih tuni ah a thanh.\nVice President Pahnihnak Henry Van Thio le Zatlang Zohkhenhnak Vuanci U Win Myat Aye nih vawlei a minhnak hmun cu zahan ah an va tlawn. Tuni ah Ye pengah tilian hartong an va zoh hna.\nTthialmi pawl an rawl le herhhai caah tangka ting thong 3 dengmang (293.5 million kyats) kan hman cang, tiah Zatlang Zohkhenhnak Vuanci Zung nih a chim.\nZarhpini tiangah; Karen, Mon, Bago, Irrawaddy, Tannitharyi, Sagain, Mandalay le Magwe telh in state/region 8 um chungkhar 15,920 (milu 70,917) cu dornak camp ah an tthial cang hna.\nMon state le Bago region ah harnak fak bik an tong. — The Irrawaddy\nVideo interview – Van Hlei Sung he biaruahnak\nChin Tial Lian Thang - September 5, 2019 0\nKuala Lumpur -- CNF Regional Committee nih concert ah hlasa dingin a sawmmi kum 20 ngaknu awṭha Van Hlei Sung nih biaruahnak...\nSenator Dean Smith: September ah Malaysia Chinmi sin ka ra tthan lai\nChin Tial Lian Thang - July 31, 2019 0\nKuala Lumpur – Chin ralzaam hlawtnak policy cu UNHCR nih a zoh tthan lio a si, bia a khiah cangka in...\nPu Renny Ceu Lian Mang: Chin ralzaam caah CHRO a biapi tuk\nChin Tial Lian Thang - March 1, 2019 0\nUNHCR nih Chin ralzaam hlawtnak policy leet seh tiin rian kan ttuannak ah a biapi taktakmi cu CHRO hi an si. Kaa...\nNew Zealand -- Tu zaanlei 2:11pm (New Zealand caan) ah meitlang a puak i khualtlawng 5 an thi, adang 20 hliam an...\n31 December 2019 ah a UN card a thi ding Hakha/Thantlang pawl December 18 ah UNHCR zungah ra uh\nChin Tial Lian Thang - December 4, 2019 0\nKuala Lumpur -- UNHCR nih "December 31, 2019 ah a UN card a thi ding Hakha/Thantlang holh a hmangmi paoh cu...\nChin Tial Lian Thang - December 6, 2019 0


AA SUM KHO TILO MIN MAW KUN NIH A THINHUN NAK A LANGHTER – The Chinlung Post\nAugust 23, 2021 admin Fiamthu 0\nKawlram minta minthang Min Maw Kun nih Ralhrang kawlralkap lutlai Min Aung Hlaing a phomh cang. Min Aung hlaing nawlngeihnak doh dingah kawlram Fidi Fitlaw pawl tampi hna an um hna. Cu chungah biatak te le raltha taktak in a au ngam mi cu Min Maw Kun hi a si. A nupi le a fale hna zong amah sin ah an phan cang tiah theih a si.Atu hi Min Maw Kun cu tlangcung hriamtlai phu sin ah raltuk a cawng cuahmah tiah theih asi i, cun KNU sin ah ralzong a tu cang tiah a timi zong an um.\nCun Min Maw Kun cu an kah i a dirhmun a tha lo ngai tiah thawngpang a phunphun a chuak lengmang. Asinain kahdohnak ah zeihmanh hliamhma a tuar lonak amah Min Maw Kun nih mipi sin ah theihternak atuah hna.Acunglei konghe pehtlaiin Min Maw Kun nih ralhrang kawlralkap lutlai Min Aung Hlaing cu fak ngaiin a hrocer cang. Min Maw Kun nih a timi cu Min Aung Hlaing a tu ahcun na cungah phuba ka lak ding a tam deuhdeuh tiah a vun thuat cang.\nThawngpang dang.Lainawng Min Aung Hliang le a kut taang ralkap pawl taza cuai ding, International Crime Court (ICC) timi vawleicung biaceihnak sangbik ah chuah pi ding timi cu ICC lei nih an cohlan cang tiah RFA nih a tarlangh. Hramhram in rampi uknak a chut tu Min Aung Hliang le a kut taang ralkap pawl nih ram mipi, tlangcung miphun le Rohingya cung ah an tuah mi nuhrin covo buarnak, thah nawnnak le cihmih nak kong he pehtlai in, International Crime Court (ICC) ah chuah pi ding timi cu ICC lei nih an cohlan cang.\nOfficial tein cohlannak thawng an kan thanh cang tiah NUG Cozah nih August 20, 2021 ah an chim tiah RFA nih cun a tarlangh hi asi. Tutan taza cuainak cu a bik in, Rakhine ramkulh chung, Rohingya miphun cung ah nuhrin covo an buarnak, thahnawn nak le tlaihhrem nak, miphun cihmihnak an tuah mi kong ah a si i vawleicung biaceihnak ICC ah pohmah 12(3) ning in taza cuainak tuah a si.Cu taza cuainak cu ICC lei nih kan cohlan tiah an kan theih ter cang tiah NUG Cozah nih an chim ti asi.\nMin Aung Hliang le a kut taang ralkap pawl sualnak, thah nawnnak an tuah mi kong taza cuainak cu July 17, 2021 ah khan official tein, thil kal phungning tein ICC ah phak ter a rak si cang. ICC lei nih cu taza cuainak zong an cohlan cang. Tutan ah a bik in ICC ah kan chim te ding mi cu a luancia caan i Rakhine ramkulh chung, Rohingya cung ah an tuah sermi pawl a si lai tiah NUG lei nih an langhter ti a si.


SAC Ralhrang A Duh Lomi Phu Poh Nih Hmunkhat Ah Ralhrang Kan Doh Hna Lai - Chin Eleven News\nSAC Ralhrang A Duh Lomi Phu Poh Nih Hmunkhat Ah Ralhrang Kan Doh Hna Lai\nNawlngeihnak lak a duhlo mi phu poh he hi uknak thalo hi kan dohti lai tiah KNU nih thanh; Hramhram in nawlngeihnak an lak mi a duhlo mi phu pohpoh he hi uknak thalo hi kan dohti lai tiah KNU nih September 4 ah phunglut in an thanh.\n“Federal le democracy thazaang thawnter ding ah fek tein kan dir i hi uknak thalo a dotu asiloah a duhlotu zeibantuk phu pohpoh he dirti in kan dohti lai,” tiah KNU nih an cathanh ah an tial.\nSAC ralkap pawl tuahtonak in i runven nakding ah bawmh a herh mi hna cu mizei an si hmanh ah a si khawh chung in bawmh ding, ramchung ral a hram dothlat ding, adikfel mi remdaihnak pawl kong ah lam dang kawl in tawlrel ding tibantuk zong an tialchih.\nRammi mizapi zong nih zalongte le tlukruang tein mah le tikhawhnak zawn cio in thazaang chuah cio ding forhfialnak cathanh an chuah.THT\nRelchap:Relchap:Relchap:September 3 zaan suimilam 8 ah KNDO le DKBA fonh in Karen ramkulh Myawady, Sukalih peng Sukalih le Wawlei lamton ah a um ralhrangbu Ukarihthah (အူးကရိထ) riahbuk cu an lak hnuah mei in an khangh dih tiah theih a si.\nHika hrawng Karen hriamtlaibu pahnih Karen National Defence Organization (KNDO) le Major Saw Kyaw Thet hruaimi Damocratic Karen Budhist Army (buchuah) hna an cawlcanghnak hmun a si. Karen thawngthanhnak pakhat nih a chim ningah KNDO le DKBA fonh in ralhrang riahbuk an lak, mei in an khangh dih. Thi le hliam mi zeihmanh kan theih rih lo tiah a chim.\nRalhrangbu nih Karen ramchungah cawlcanghnak tam deuh an tuah ruangah i kahnak zong a chuak pah lengmang. September 2 ah KNU/KNLA ramchung Dwelo peng, Lutaw peng le Buto pengah kahdohnak a chuak.\nSeptember 2 ah KNLA le ralhrangbu i kahnak ah ralhrang 6 an thi, 4 hma an pu. Dwelo peng an i kah hnuah ralhrang bohmu Lin Htet Soe hruaimi khah-lah-yah 97 nih Watolaw khuachungah hriamngan lung 5 an kah tiah Kawhtoolei special force nih a chim.\nNizaan September 3 zaan ah ralhrang le KNLA brigade 1 hna fak ngaiin an i kap than i, ralhrang 3 an thi, 5 hman an pu tiah KIC nih a tial.KNLA brigade 6 chung zong nizaan ah hmun 3 ah an i kap. Kaphnih in thazaang an i chap cuahmah tiah theih a si.Ref; KMT; TCP\nAugust 13 In September 4 Tiangah CDF Mindat Nih SAC Ralhrang 30 An Thah Hna\nMifir 3 Nih KBZ Bank An Luhhnawh I Phaisa Ting 1000 An Lak